Procedure for administration af tilskudsfinansierede aktiviteter UK95/97\ntilskudsfinansierede aktiviteter UK95/97\nRammerne for håndtering af eksterne tilskud til universitetet er fastlagt i Finansministeriets Budgetvejledning 2016 og nærværende vejledninger er en konkretisering af, hvordan denne i praksis udmøntes på AAU.\nI Budgetvejledningen opereres med 2 kategorier af aktiviteter:\nTilskudsfinansierede aktiviteter (Budgetvejledningen § 2.6.9) og tilskudsfinansierede forskningsaktiviteter (Budgetvejledningen § 2.6.10) er de ikke-kommercielle aktiviteter. Disse aktiviteter er aktiviteter, som instituttet/afdelingen selv har interesse i at gennemføre, og som finansieres af tilskud, eksempelvis fra fonde, offentlige fondsmidler, EU, private gaver/samarbejdsaftaler eller lignende.\nIndtægtsdækket virksomhed (IV) er de kommercielle aktiviteter/konsulentydelser (Budgetvejledningen § 2.6.8). Disse aktiviteter skal prisfastsættes, så der ikke sker konkurrenceforvridning over for private eller offentlige konkurrenter.\nPLACERING PÅ UNDERKONTO (UK)\nUnderkonto (UK) er en del af AAU’s kontostreng. Underkontoen definerer, hvilken form for aktivitet/virksomhed, der regnskabsføres på.\nUK 10 Bruges til den almindelige virksomhed (= almindelig drift finansieret over finansloven). Bruges også til synliggørelse af medfinansiering på aktiviteter på UK 95 og 97. I så fald kombineres UK 10 i kontostrengen med projektnummeret.\nUK 90 Bruges til Indtægtsdækket virksomhed (IV) (finansieret af eksterne ”rekvirenter/købere”)\nUK 95 Bruges til ikke-kommercielle forskningsaktiviteter (finansieret af eksterne tilskudsgivere)\nUK 97 Bruges til andre ikke-kommercielle aktiviteter (finansieret af eksterne tilskudsgivere)\nSom fællesbetegnelse for tilskudsfinansierede aktiviteter (UK95/97) bruges forkortelsen FIK.\n4. projektdrift og bogføring\n5. Løbende kontrol\n8. Gældende procedurer og ansvarsfordeling ved administration af et forskningsprojekt\nFor tilskudsfinansierede aktiviteter gælder jf. Budgetvejledningen, at disse først må igangsættes, når der foreligger et juridisk bindende tilsagn om støtte.\nDet juridisk bindende tilsagn kan eksempelvis bestå af en bevillingsskrivelse underskrevet af bevillingsgiver eller af en samarbejdsaftale underskrevet af alle parter.\nPå AAU skal alle bevillingsskrivelser/samarbejdsaftaler godkendes af Kontraktenheden, der foretager den økonomiske og juridiske legalitetskontrol og sørger for den AAU tegningsberettigedes underskrift på aftalerne. Når en aftale er godkendt af Kontraktenheden, skal der oprettes projektnummer i ØSS til bogføring af projektets bevilling/budget, indtægter og udgifter.\nProjektet kan således jf. ovenstående normalt først oprettes i ØSS, når det juridiske tilsagn foreligger.\nOPRETTELSE AF PROJEKT UDEN JURIDISK BINDENDE GODKENDELSE\nSåfremt aktiviteten alligevel igangsættes før det endelige juridiske tilsagn foreligger, er der mulighed for tildeling af et projektnummer i ØSS, men det kræver institutlederens eksplicitte godkendelse. Omkostningerne der bogføres på projekt oprettet uden juridisk bindende grundlag under UK95/97, vil via en månedskørsel havne på UK10 som en sum, og dermed indtil projektets juridiske grundlag godkendes, regnskabsmæssigt fremgå som AAU medfinansiering. Når det juridiske tilsagn foreligger og Kontraktenheden godkender den endelige oprettelse, skal der kun foretages en sumomkontering tilbage fra UK10 til UK95/97, da alle øvrige posteringer oprindeligt er placeret korrekt på UK95/97.\nVær opmærksom på, at projekter uden juridisk bindende grundlag som udgangspunkt har en levetid på seks måneder. Hvis ikke der foreligger juridisk bindende tilsagn, når tidshorisonten på de seks måneder udløber, gør Kontraktenheden institutleder opmærksom herpå. For at kunne fortsætte projektet uden juridisk binding skal der foretages en ny risikovurdering ved institutleder og evt. indhentes godkendelse fra dekan og rektorat.\nVed oprettelse af et projekt i ØSS skal følgende oprettelsespapirer fremsendes til Kontraktenheden som forestår den juridiske og økonomiske legalitetskontrol, hvorefter de giver besked til Projektøkonomi om at projektet kan oprettes i ØSS:\nBudgetskema eksterne bevillinger\nKopi af underskrevet samarbejdsaftale/bevillingsskrivelse\nKopi af ansøgning\nBlanketterne skal udfyldes og underskrives af følgende:\nDen projektansvarlige, som ansvarlig for:\nprojektets faglige aktiviteter,\nat projektet afvikles i henhold til gældende bevillingsbetingelser,\nkorrekt bogføring og aflæggelse af projektets regnskaber.\nInstitut-/afdelingsleder, for accept af:\nat instituttet/afdelingen dækker et eventuelt underskud (ved afslutning),\nprojektets gennemførelse (forskningsmæssige interesse).\nI forbindelse med projektoprettelsen i ØSS anvendes der FIK-budgetskema med 44% overhead totalt for projektets omkostningsbudget jf. Finansministeriets Budgetvejledning. Overhead beregnes af hele omkostningen, såvel tilskudsdel som AAU medfinansiering, medmindre andet er aftalt, eller andre regler er gældende.\nOverheadprocenten på 44% gælder for både private og statslige bevillinger/tilskud. Fraviges den generelt gældende overheadsats på tilskudsdelen, skal dette godkendes af det hovedområde/institut, projektet udføres under, i henhold til vejledning om overhead gældende fra 01.01.2012 (se i øvrigt afsnittet om overhead under Projektdrift og bogføring).\nEU´S 7. RAMMEPROGRAM:\nSom hovedregel 60% overhead\nSom hovedregel 25% overhead\nSTRUKTURFONDE, REGIONAL- OG SOCIALFOND:\nSom hovedregel 18% af definerede omkostninger\nSom hovedregel 15% af personale omkostninger\nSom hovedregel 44% overhead af alle direkte omkostninger\nAf hensyn til regnskabsaflæggelsen over for bevillingsgiver, er det meget vigtigt, at projektadministrator allerede på budgetterings/oprettelsestidspunktet forholder sig til de givne regnskabsbetingelser, herunder eventuelle krav til regnskabsaflæggelsen, så tilrettelæggelsen og gennemførelsen af regnskabsføringen sker korrekt i forhold til de generelle regler for AAU samt de for projektet specielt gældende betingelser/retningslinjer. Såfremt der opstår behov for hjælp/vejledning i forbindelse hermed, kan Projektøkonomi kontaktes.\nTILDELING AF PROJEKTNUMMER\nNår Projektøkonomi modtager besked fra Kontraktenheden om, at projektet er godkendt juridisk og økonomisk, oprettes projektet i ØSS. Projektadministrator vil elektronisk modtage et åbningsbrev med angivelse af projektnummer samt øvrige nødvendige oplysninger, hvorefter der kan bogføres på projektet. Hvis der på anmodningen om oprettelse er anført Workzone sagsnummer, journaliserer Projektøkonomi også åbningsbrevet på sagen.\nDer henstilles til at projektadministrator kontrollerer at projektet er oprettet med korrekt førte stamdata.\nDet er muligt at få tildelt et projektnummer uden at der foreligger et endeligt juridisk tilsagn, men oprettelsen skal ligeledes være godkendt hos Kontraktenheden og håndteres efter særskilt procedure/blanketter. Se også afsnittet om Legalitetskontrol.\nSkal der aflægges regnskab efter særlige principper, eksempelvis aktivitetsopdelt, er der dels mulighed for at oprette et projektnummer pr. aktivitet eller aktivitetsopdele ved brug af analysenumre i bogføringen f.eks. til arbejdspakker (WP). Her anvendes analysenumrene 80101-80129.\nFinansieres projektet af tilskud givet af flere tilskudsgivere, skal der oprettes et projektnummer pr. tilskuds-/bevillingsgiver jf. Lov om offentlighed ved privat finansiering af offentlig forskning. Der er mulighed for at få oprettet en projektnummerrække.\nUndtagelser fra princippet om ét projektnummer pr. bevillingsgiver:\nSmåtilskud (max. kr. 25.000 pr. tilskudsgiver) til én aktivitet kan samles på ét projektnummer.\nUdstyrsbevillinger til samme udstyr (max. kr. 50.000 pr. tilskudsgiver og uden regnskabskrav) kan samles på et projektnummer.\nEnkeltstående småbevillinger under kr. 10.000 skal ikke oprettes som projekt, men kan placeres som en diverse indtægt på UK 10, artskonto 299009. Reglerne omkring bevillingsskrivelse og budget er uændret gældende og skal opbevares af Kontraktenheden.\nvejledninger til brug ved projektoprettelse (FIK)\nHorizon 2020 vejledning\nKvik-guide til regnskabsgennemgang på Interreg-projekter, Programperiode 2014-2020\nRetningslinjer for WorkZone-journalisering på eksternt finansierede forskningsprojekter\nBlanketter til brug ved projektoprettelse (UK95/97)\nProjektoprettelse UK95/97 inkl. budget\nbudgetskema for eu fp7\nProjektoprettelse uden juridisk godkendelse inkl. budget\nprojektdrift og bogføring\nAf hensyn til regnskabsaflæggelsen over for bevillingsgiver er det meget vigtigt, at projektadministrator allerede på oprettelsestidspunktet forholder sig til de givne regnskabsbetingelser, så der løbende kan ageres herefter i forhold til den konkrete bogføring af udgifter, herunder eksempelvis bogføring af lønudgifter, udstyrsudgifter, afskrivninger m.v.\nKorrekt ført stamdata vedr. årsnorm og medfinansiering er en afgørende forudsætning for korrekt bogføring mellem AAU drift og tilskudsfinansiering.\nDer findes tre metoder til bogføringsmæssig projektstyring af tilskudsfinansierede aktiviteter:\nRen tilskudsregistrering eller tilskudsregistrering med AAU medfinansiering uden regnskabskrav. Alene tilskud og omkostninger der dækkes heraf registreres på projektnummeret.\nAktivitetsregistrering med asymmetrisk medfinansiering,\nTilskud samt alle omkostninger i forbindelse med aktiviteten registreres på projektnummeret. Bogføring sker efter manuel sortering af, hvilke omkostninger der skal dækkes af UK95/97 og UK10.\nAktivitetsregistrering med symmetrisk medfinansiering.\nTilskud samt alle omkostninger i forbindelse med aktiviteten registreres på projektnummeret UK95/97. Ved månedsafslutningen omkonteres en fast procentdel af alle omkostninger automatisk til UK10 via en systemkørsel.\nInstituttet oplyser metodevalget ved projektoprettelsen og disse oplysninger registreres i stamdata til brug for de automatiske beregninger og månedskørsler. Læs mere i Vejledning om konteringsplan ved eksternt finansierede projekter.\nSåfremt der opstår behov for hjælp eller vejledning, kan Projektøkonomi kontaktes.\nOPKRÆVNING AF TILSKUD\nTilskud skal så vidt muligt søges indbetalt forud eller løbende svarende til udgiftsafholdelsen (jf. Budgetvejledningen). Det skal fremgå af bevillingsbetingelserne/samarbejdsaftalen, hvornår tilskuddet skal indbetales.\nDet er projektadministrators ansvar, at opkrævning af indbetalinger til FIK projekter sker i henhold til bevillingsskrivelsen/kontrakten.\nJf. Budgetvejledning 2016 må indbetalinger på projekter først indtægtsføres i takt med omkostningsafholdelsen herpå.\nDa indbetalinger kan modtages uafhængigt af, hvornår der afholdes omkostninger på et projekt, er det vigtigt at skelne mellem en indbetaling og en indtægt på et projekt.\nEn indbetaling er en betaling modtaget fra bevillingsgiver. Betalingen registreres på en beholdningskonto i AAU´s balance.\nEn indtægt er en registrering af en indtægt i AAU´s resultatopgørelse (regnskab). Indtægtsførsel sker på baggrund af omkostningsafholdelsen.\nIndbetalinger placeres således ved modtagelsen på en beholdningskonto på et projekt. Beholdningskontoen har artskonto 9730xx.\nIndtægter bogføres på en indtægtskonto på et projekt. Indtægtskontoen har artskonto 63xxxx eller 65xxxx. Ved hver måneds/periodeafslutning beregnes og bogføres indtægtsførslen automatisk i ØSS på baggrund af projektets omkostningsafholdelse. Indtægtsførslen sker ved en flytning fra beholdningskonto 9730xx til indtægtsartskonto 63/65xxxx på et projekt med teksten "LIKVID".\nI QlikView rapporten Projektstatus vil fordelingen mellem beholdningskonto og indtægtskonto, for et projekt, kunne ses.\nSom hovedregel skal alle betalinger ske på basis af en officiel faktura fra AAU, udskrevet fra AAU’s økonomisystem (ØSS). Når samarbejdspartneren skal betale, i henhold til den indgåede aftale, skal projektadministrator/-sekretær med adgang til Debitor Light, udskrive fakturaen direkte herfra.\nFaktureres der før projektet er oprettet i ØSS, kan indbetalingen i stedet ske med henvisning til et RF referencenummer, som fås ved henvendelse til Projektøkonomi. Der skal så manuelt udarbejdes en Debitor følgeseddel, som fremsendes til økonomiafdelingen (Bogholderiet). Bogholderiet sørger så for, at faktura incl./excl. moms fremsendes til samarbejdspartneren. På Debitor følgesedlen udfyldes kun RF referencenummer i kontostrengen. Øvrige felter lades blanke. Som betalingsreference bedes bevillingsgiver opgive fakturanummeret ved indbetaling. Vær opmærksom på, at det skal være afklaret, hvorvidt beløbet er momspligtigt, før faktura kan afsendes. For afklaring vedr. moms henvises til Bogholderiet. Momsvilkår for projekter der er oprettet i ØSS kan fremfindes i stamdata.\nTil offentlige parter skal AAU fremsende elektronisk faktura jf. gældende regler.\nRykkerprocedure varetages af Bogholderiet, jf. AAU’s generelle rykkerprocedure.\nDer udskrives ikke faktura på grundlag af EU-kontrakter, Strukturfondsfinansierede projekter eller ved gavelignende tilskud (uden modkrav). Ved EU-kontrakter og tilsagn fra Strukturfondene vil indsendelse af regnskab udløse tilskuddet, mens projektadministrator ved gavelignende bevillinger skal anmode tilskudsgiver om overførsel af bevillingen ved brev. I brevet bedes tilskudsgiver opgive projektnummeret som reference ved indbetalingen, hvilket vil lette den manuelle placering heraf. I disse tilfælde bogføres betalingen på projektet ved indbetaling, og projektadministrator skal selv sørge for eventuel rykkerprocedure.\nForløb når der udstedes officiel faktura (FIK-faktura) fra ØSS:\nAf hensyn til et korrekt regnskab for det enkelte projekt placeres et faktureret beløb først på projektets beholdningskonto, når beløbet reelt er modtaget fra samarbejdspartneren.\nTransaktioner på projektet affødt af faktureringen vil derfor være som i nedenstående eksempel:\nDer faktureres kr. 20.000 + 25 % moms, i alt kr. 25.000 til projekt 656565. Fakturanr. 500024.\nVed udstedelse af faktura debiteres bruttobeløbet, kr. 25.000, med følgende tekst/kontostreng: ”Salgsfakturaer 10-951010-00000-656565-00-0000-00000 Debitor konto til Faktura\nVed betaling krediteres bruttobeløbet, kr. 25.000, med følgende tekst/kontostreng: ”Omsætningsindtægt 10-951010-00000-656565-00-0000-00000 Indbetaling xxxx Faktnr 500024”.\nVed førstkommende månedsafslutning efter betaling krediteres nettobeløbet, kr. 20.000, på beholdningskontoen med følgende tekst/kontostreng: ”Bogføring FIKFAK 10-9730xx-00000-656565-xx-0000-00000 FIKFAK vedr. maj-06 500024”.\nFørst efter månedskørslen (FIKFAK) vil nettobeløbet (kr. 20.000) blive placeret på beholdningskontoen og fremgå på Projektstatus for projektet. Transaktionerne på konto 95xxxx, som anvendes ved udstedelse og betaling, fremgår ikke af Projektstatus. I perioden fra fakturering indtil indbetalingen foretages henstår det udfakturerede beløb på en mellemregningskonto.\nForløb, når der anmodes ved brev:\nNår en indbetaling modtages på baggrund af et brev til bevillingsgiver, vil betalingen blive modtaget og placeret manuelt.\nBetalingen indsættes således manuelt (af ØA) på beholdningskontoen på projektet.\nOPKRÆVNING AF MOMS PÅ FIK–PROJEKTER\nFor afklaring af regler om momsafregning vedr. eksterne tilskudsmidler henvises til Bogholderiets hjemmeside eller direkte kontakt til Jan Walther Beck.\nOVERFØRSEL TIL SAMARBEJDSPARTNER\nI en del projekter har AAU rollen som koordinator, og skal som sådan viderefordele tilskudsmidler til de øvrige parter i projektet. Før en sådan viderefordeling kan ske, skal der være indgået en samarbejdsaftale med den part, der skal have overført tilskudsmidler, ligesom tilskudsmidlerne skal være modtaget af AAU fra tilskudsgiver. Normalt vil midlerne kunne overføres i samme takt, som AAU modtager dem fra tilskudsgiver, men dette skal fremgå af samarbejdsaftalen – ligesom budget og øvrige vilkår for overførslen. Hver part er som udgangspunkt regnskabsansvarlig for hver sin del af bevillingen, og overhead følger derfor med til hver part.\nFor at iværksætte en overførsel til en samarbejdspartner fremsender projektadministrator en anmodning om overførsel til Bogholderiet. Blanketten findes til højre. I anmodningen skal være angivet, hvor stort et beløb, der ønskes overført, med modtagerbekræftet angivelse af bank og kontonummer (SWIFT/BIC og IBAN ved udenlandske betalinger). Desuden skal det fremgå fra hvilket projektnummer beløbet skal hæves. Anmodningen skal attesteres og godkendes af de på projektet attestationsbemyndigede. Beløbet vil blive bogført på projektet, og der beregnes ikke overhead af beløbet, idet der ikke er tale om en udgift på projektet, men en overførsel af projekttilskud.\nNogle samarbejdspartnere vil foretrække at fremsende en elektronisk faktura på deres andel af tilskudsmidlerne. Instituttet vil kunne håndtere denne faktura i ØSS EF ved at påføre arten 639056/46 (overførsel til samarbejdspartner indland/udland), men inden godkendelse af fakturaen er det instituttets ansvar at sikre at tilskudsmidlerne er modtaget på AAU, og at der foreligger en underskrevet samarbejdsaftale med den aktuelle samarbejdspart. For EU-bevillinger, hvor AAU er koordinator, skal der oprettes en særskilt eurokonto til modtagelse af bevillingen fra EU og viderefordeling af euro til de øvrige parter. Kontakt venligst Projektøkonomi i dette tilfælde, så vi kan foranledige, at eurokontoen bliver oprettet i Spar Nord Bank.\nDer kommer i højere og højere grad specielle regelsæt omkring afrapportering af lønudgifter. Vær derfor ved projektoprettelse og løbende projektadministration meget opmærksom på tilskudsgivers specifikke regelsæt, eksempelvis vedrørende krav om timeregistrering og opgørelse af timeløn efter bestemte metoder.\nØSS tidsregistrering bruges til registrering af månedslønnedes tidsforbrug på tilskudsfinansierede projekter (UK95/97), indtægtsdækket virksomhed (UK90) og AAU finansierede projekter (UK10) samt projekter der er delvist tilskudsfinansierede og AAU finansierede. Ved krav om faktisk timeregistrering registreres udelukkende produktive timer, dvs. de timer der er arbejdet på det enkelte projekt iht. godkendte aktiviteter. Timer vedr. ferie, sygdom og andet fravær registreres ikke. Der beregnes automatisk månedlige timesatser på baggrund af de stamdata for årsnorm projektet er oprettet med samt lønomkostningen for den enkelte person. Omkontering af lønudgift til projektet (timer ganget timesats) sker ligeledes automatisk på dette grundlag. Der anvendes normtimeregistrering i de tilfælde hvor en medarbejder arbejder fuld tid på ét projekt og der ikke fra tilskudsgiver stilles krav om faktisk tidsregistrering. Her fungerer tidsregistreringssystemet som et omkonteringssystem, hvor timetallet beregnes som de faktiske arbejdsdage i måneden ganget 7,4 timer. Bemærk at der er særligt forhold vedr. normtimeregistrering (fuldtidsansættelse) på Strukturfondsfinansierede projekter. Læs mere om ØSS tidsregistrering i Vejledning om tidsregistrering på projekter.\nLøn der skal bæres af et eksternt finansieret projekt (UK90/95/97) bogføres således løbende via ØSS elektronisk tidsregistrering. Månedskørslen for lønudgiften (frikøbet) sker den 5. hverdag i efterfølgende måned dvs. at alle timesedler der skal med i beregning og kontering skal være godkendt senest d. 4. hverdag. Overblik over ført tidsregistrering, print af timesedler, timesats/løndokumentation m.v. findes i QlikView rapporten ProjektTid. Se også afsnittet Løbende kontrol og afstemning. Kontakt eventuelt Projektøkonomi for hjælp og vejledning i forbindelse med registrering af timer og løn.\nKonsulentudgifter må ikke forveksles med en overførsel til en samarbejdspartner. Konsulentudgiften er betaling til en leverandør for at udføre et stykke arbejde for AAU. Konsulenten er således ikke en del af projekt-konsortiet i forhold til bevillingsgiver, og skal ikke selv aflægge særskilt regnskab ifølge bevillingsbetingelserne. Betaling sker ved fremsendelse af en faktura fra konsulenten/virksomheden til AAU. Udgiften vil således regnskabsmæssigt indgå i projektets udgifter på AAU, og der vil blive beregnet overhead heraf som på øvrige udgifter (gælder dog ikke for EU-projekter / subcontractors).\nISO står for Intern Statslig Overførsel, og kontiene anvendes til interne posteringer mellem forskellige underkonti. Omkostninger, der afholdes på UK10, kan således overføres til projekterne, ved at projekterne påføres en udgift (f.eks. UK95, artskonto 71xxxx), og driften, der oprindeligt har afholdt omkostningerne, får en indtægt (UK10, artskonto 76xxxx). Vær opmærksom på bevillingstyper hvor interne afregninger ikke er støtteberettiget medmindre det er muligt at dokumentere betaling til 3. part.\nMorarenter kan ikke betales fra et projekt. Denne type udgift dækkes ikke af de eksterne bevillinger. Morarenter skal dækkes fra instituttets/afdelingens almindelig virksomhed – UK 10.\nUDSTYR OG AFSKRIVNINGER\nBevillingsgiveres regelsæt er meget forskellige i forhold til afholdelse af udgifter til udstyr. Vær derfor opmærksom på bevillingsbetingelserne på den givne bevilling. I nogle tilfælde vil bevillingsgiver acceptere den fulde udgift til en udstyrsanskaffelse. I andre tilfælde skal der ske afskrivning efter et særligt regelsæt, og i andre igen efter AAU´s egne afskrivningsprincipper. Bogføringen af udgiften til det pågældende udstyr skal fordeles mellem projektnumre, underkonti med videre, således at der udgiftsføres det beløb, der kan finansieres/regnskabsaflægges det pågældende sted.\nPå enkelte bevillingstyper er moms ikke en støtteberettiget udgift. Dette gælder eksempelvis på EU rammeprogrammerne. Her må den moms, der ikke er fradragsberettiget, men som bliver betalt sammen med øvrige fakturabeløb, ikke bogføres på projektet. Beløbet skal bogføres separat et andet sted (UK 10). Dette gælder alt ikke fradragsberettiget moms, eksempelvis moms på hotel og fortæring samt udenlandsk moms. Vær opmærksom på, at momsbeløbet skal kunne identificeres, og at det kun er den identificerbare skat (afgift til staten), der ikke må betales. Hvis ”skatten” reelt er et gebyr for en ydelse, må beløbet gerne betales af projektet.\nOverhead er betegnelsen for de eksternt finansierede aktiviteters bidrag til de indirekte udgifter, aktiviteterne medfører. Indirekte udgifter er udgifter til blandt andet husleje, el, vand, varme, bygningsvedligehold, it-afdeling, personaleafdeling, økonomiafdelingen med videre. Her er altså tale om udgifter, som ikke direkte kan henledes til det enkelte projekt, men er afledt af de faglige aktiviteter.\nDa det således ikke er muligt direkte at henlede de indirekte udgifter til den enkelte aktivitet, belastes den enkelte tilskudsfinansierede aktivitet som udgangspunkt med en gennemsnitssats. Satsen fastsættes som hovedregel efter Budgetvejledningen, og er internt på AAU politisk fastsat af hovedområderne. Se eventuelt gældende regelsæt på området under de enkelte hovedområders vejledninger. Ofte vil overheadsatsen dog være reguleret af projektets tilsagnsvilkår og budget.\nMånedsafslutning: Overheadprocenten fastsættes ved projektoprettelsen og kan være en vilkårlig procentdel. Det er muligt at registrere flere procentdele hvor hver andel tilfalder hvert sit omk.sted på UK10. Kreditering vil ske på UK10 analysenr. 90001 på det definerede omkostningssted. Overhead beregnes med den fastsatte procentsats af periodens nettoudgifter (debiteringer fratrukket krediteringer) og bogføres på det enkelte projekt ved hver måneds-/periodeafslutning. Overhead reguleres således automatisk, og skal altså ikke rettes manuelt, når der eksempelvis sker omkonteringer.\nAUTOMATISKE SYSTEMKØRSLER VEDR. OVERHEAD, SYMMETRISK MEDFINANSIERING OG LØNFRIKØB (ØSS TIDSREGISTRERING)\nDer er det særlige forhold vedrørende lønfrikøb, overhead og symmetrisk medfinansiering, at disse poster i regnskabet beregnes og posteres automatisk på projektet i ØSS. Dette sker hver måned i forbindelse med lukningen af den pågældende måned. Når lønfrikøbet er kørt 6. hverdag i efterfølgende måned foretages systemkørslerne for beregning af overhead og herefter den symmetriske medfinansiering. Det betyder blandt andet, at projektstatusrapporter og transaktionslister der trækkes for perioder der ikke er lukket i ØSS vil mangle opdatering vedr. lønfrikøb, overhead og symmetrisk medfinansiering.\nARKIVERING AF BILAGSMATERIALE\nBevillingsgiveres krav til arkivering af dokumentationsmateriale er meget forskellige, og det er derfor nødvendigt at undersøge kravene på den enkelte bevilling for at afgøre, hvad det er nødvendigt at arkivere hos projektansvarlig.\nDen projektansvarlige skal sikre sig, at alt bilagsmateriale (dvs. kopi af originale bilag) arkiveres på betryggende vis efter nedenstående regelsæt. For originale bilag følges Bogholderiets instruks på området (se Regnskabsinstruks for Aalborg Universitet).\nEU (alle typer) 5 år efter endelig afslutning (final payment)\nRegional- og Socialfonden (Bevillingsperiode 2007-2013)\nTil udgangen af 2020, dog altid mindst 5 år efter projektets\nendelige afregning. Vær opmærksom på udvidede krav til arkivering af dokumentation vedr. overholdelse af evt. statsstøtteregler. Her er kravet at dokumentation gemmes i 10 år fra det tidspunkt, hvor der sidst blev udbetalt støtte.\nInterreg-programmer (Bevillingsperiode 2007-2013)\nRegional- og Socialfonden\n5½ år efter den dato, hvor der er foretaget slutafregning over for projektet på baggrund af projektregnskab. Hvis der er statsstøtte i projektet skal alle regnskabsbilag, betalingsdokumentation og dokumentation for projektets aktiviteter opbevares indtil udgangen af 2033.\n5 år fra udgangen af det år, hvor projektet har modtaget slutafregning. Forekommer der statsstøtte forlænges opbevaringskravet til 10 år.\nAndre 5 år fra udgangen af det regnskabsår materialet vedrører.\nBemærk: alt regnskabsmateriale bliver opbevaret i Økonomiafdelingen i 14 år af hensyn til EU-projekter m.v. Projektmateriale ved projektansvarlig skal tilsvarende opbevares efter bevillingsbetingelserne.\nVejledninger til brug under projektforløbet\nvejledning om overhead gældende fra 2012\ntidsregistrering på projekter\nGode råd, Konteringsplan ved eksternt finansierede projekter\nMoms på tilskudsfinansieret og indtægtsdækket projekter\nEksempel fra Deloitte Connect\nMoms ved samhandel med udlandet\nBlanketter til brug under projektforløbet\nOverførsel til ekstern samarbejdspartner\nOverførsel til intern samarbejdspartner\nOverførsel til samarbejdspartner fra EURO-konto\nBankinformationer - Danske Bank\nlukning af eurokonto\nLøbende kontrol og afstemning\nHVAD SKAL KONTROLLERES OG AFSTEMMES\nIht. regnskabsinstruksen for Aalborg Universitet afsnit 3.4 Forvaltning af eksterne tilskudsprojekter, påhviler det ledere af økonomisk ansvarlige enheder at sikre løbende, korrekt registrering af omkostninger og indtægter på de enkelte projekter, samt at der foretages fornøden fakturering og regnskabsaflæggelse i henhold til samarbejdsaftale/kontrakt. Det anbefales derfor at enhedens projektadministrator efter hver månedsafslutning i ØSS trækker en Projektstatus og transaktionsliste i QlikView for hvert projekt. Transaktionslisten kontrolleres for månedens bogførte beløb, ligesom den fulde kontostreng kontrolleres. Eventuelle rettelser (omkonteringer) skal i videst muligt omfang ske umiddelbart herefter.\nTilsvarende skal det af hensyn til sikker økonomistyring på universitetet sikres at der sker en korrekt og rettidig registrering af ressourceforbruget på de enkelte projekter. Det skal kontrolleres at den løn der skal bæres af et eksternt finansieret projekt løbende bogføres via ØSS elektronisk tidsregistrering og tidsregistreringen gennemføres månedligt således lønomkostningen henføres til den korrekte underkonto i den måned hvor arbejdet er udført.\nHvis det under projektforløbet konstateres, at ØSS stamdata ikke er ajourført, skal der anmodes om en ændring heraf. Det kan f.eks. være:\nHvis der er ændringer til projektets stamdata, som er udløst af en ændring af aftalen, eksempelvis aftalebeløb eller nye tillægsaftaler, meldes disse til Projektøkonomi via Kontraktenheden. Drejer det sig om ændringer i stamdata vedr. eksempelvis ny projektadministrator, ændring af omkostningssted el.l., kontaktes Projektøkonomi direkte på mailadresse projektoprettelse@adm.aau.dk. Find Retningslinjer for ændringer til ØSS stamdata på projekter under Vejledninger til brug ved løbende kontrol og afstemning ovenfor.\nProjektadministrator skal sørge for at opbevare kopi af relevant regnskabsmateriale herunder bilag der godkendes til betaling og fakturering i bogholderiet, lønkontoret og andre steder iht. regelsæt for opbevaring af regnskabsmateriale. Det er vigtigt at være opmærksom på at flere bevillingstyper har særlige arkiveringsregler og at der kan forekomme kontrolbesøg af eksterne revisionsmyndigheder på de decentrale økonomisk ansvarlige enheder der administrerer tilskudsprojekterne, såvel i projektperioden som i en årrække efter projektafslutning. Se også afsnittet Projektdrift og bogføring, Arkivering af bilagsmateriale.\nRelevante QlikView rapporter\nProjektstatus er rapporten der viser regnskabet for et projekt. Rapporten kan bruges til tilskudsfinansierede projekter (UK 95/97), indtægtsdækkede projekter (UK 90) og AAU-finansierede projekter (UK 10) samt hvor projektet er delvist tilskudsfinansieret og delvist AAU-finansieret.\nRapporten viser de regnskabsmæssige registreringer fra AAU´s økonomisystem og bruges i forbindelse med en regnskabsaflæggelse overfor en ekstern bevillingsgiver, men også i forbindelse med intern opfølgning på projektet.\nProjektstatus viser den økonomiske status på et projekt (et eller flere projektnumre).\nUd fra indtastede valg vises tre rapporter:\nA) Stamdata om projektet – fx projektnummer og aftalebeløb\nB) Status på projektets økonomi opgjort på artskonti (fx løn, øvrige omkostninger og medfinansiering) samt på AAU finansiering (UK 10) og Ekstern finansiering (UK 90/95/97)\nOmkostninger/underskud opgøres med positive tal (+)\nIndtægter/overskud opgøres med negative tal (-)\nVed valg af periodetype ”saldo pr.” vises status for projektet til og med den valgte periode (=Projekt-til-dato)\nVed valg af periodetype ”periode fra og til” vises status for projektet for det valgte interval (Periode-til-dato) og en saldo pr. den valgte ”til periode” (Projekt-til-dato).\nC) Ekstern finansiering projekt totaler, hvor indtægter og forbrug sættes i forhold til aftalebeløbet. Disse totaler vedrører alene projektets AAU del.\nAftalebeløbet sættes i forhold til ”saldo pr.” tallene i kolonnen ”ekstern finansiering” hvorved opnås overblik over manglende indbetaling af aftalebeløb og overblik over restbevillingen på projektet. Er der gjort afgrænsende valg (fx på artskonto) kan beregningen i denne del af rapporten ikke benyttes.\nTransaktionslisterne viser transaktionerne på projektet ud fra de indtastede valg. Er der valgt periodetype ”saldo pr.” vises alle transaktioner til og med denne periode og er der valgt ”periode fra og til” vises transaktioner i periodeintervallet.\nA) Total transaktionslisten viser samtlige transaktioner på projektet\nB) Indbetalingstransaktionslisten viser alle indbetalinger og alle overførsler til samarbejdspartnere\nC) Løn transaktionslisten viser alle lønomkostninger opgjort pr. medarbejder pr. periode. Oplysningerne hentes fra lønbogen. Der kan være forskel mellem totalløn i transaktionslisten (fra lønbogen) og totalløn i status (fra hovedbogen) som skyldes FIK-feriepenge på artskonti 1995xx. Eventuelle andre differencer skal rettes via lønkontoret.\nBemærk rapporten åbnes automatisk med saldo pr. den aktuelle måned, men vær opmærksom på, at perioden skal være lukket i ØSS for at sikre at alle månedens posteringer er indeholdt. Dataopdatering fra ØSS til QlikView sker ved natkørsel.\nProjektTid er en samling definerede QlikView tabelopslag og print funktioner, som kobler elektronisk tidsregistrering, lønfrikøb og timesats-/løndokumentation. Rapportens tabelopslag og print kan i sammenhæng med Projektstatus anvendes som dokumentation i forbindelse med regnskabsaflæggelse og opfølgning på tilskudsfinansierede projekter (UK 95/97) og indtægtsdækkede projekter (UK 90) samt hvor projektet er delvist tilskudsfinansieret og delvist AAU-finansieret.\nDe definerede tabelopslag viser med udgangspunkt i inddateringen af den elektroniske tidsregistrering og pågældende medarbejders faktiske løngrundlag, diverse relevant tidsregistreringsdata ført pr. måned samt tilhørende transaktionsdata på lønfrikøbet fordelt på AAU finansiering og Ekstern finansiering. Rapporten vil være anvendelig i forbindelse med regnskabsaflæggelse overfor en ekstern bevillingsgiver, hvor der er krav om tidsregistrering og evt. behov for print af dokumentation i form af timesedler pr. medarbejder med mulighed for underskrift eller totale timeopgørelser pr. projekt til underskrift samt dokumentation af timesats og løngrundlag for beregning af denne. Rapporten vil også kunne anvendes i forbindelse med løbende intern opfølgning/overvågning af tidsregistrering på projekt eller personniveau og de til tidsregistreringen relaterede lønfrikøb i ØSS.\nMånedens tidsregistreringskørsel (beregning af timesats) og ØSS løn bogføringer for indeværende måned vil først være afsluttet 5. hverdag inde i den efterfølgende måned.\nTidsregistrering og beløb vedrørende perioder før jan-11 indgår ikke i rapporten ProjektTid men vil kunne fremsøges i hhv. ØSS og Projektstatus.\nFor hjælp til brug af QlikView rapporten ProjektTid henvises til rapportens faneblad Vejledning der åbnes inde i QlikView, eller kontakt til Projektøkonomi.\nKONTROL AF INDBETALING\nFor eksempelvis at undersøge om en indbetaling er bogført på projektet kan indbetalingstransaktionslisten på Fanebladet Transaktionslister i QlikView rapporten Projektstatus gennemgås. Her vil hver enkel indbetaling på projektet kunne ses. Man kan se AAU andelen af totalindbetalingerne under Indtægter i alt eller under opslaget Eksternfinansiering projekt totaler. Jf. ovenstående vil en indbetaling kunne findes, uanset om indbetalingen er sket på grundlag af en faktura fra AAU, eller om det er sket på et andet grundlag.\nSåfremt opkrævningen er sket ved fakturering, vil indbetalingerne først fremgå af Projektstatus efter månedsafslutningen. Faktureringens status vil kunne følges på transaktionslisten jf. afsnittet: Projektdrift og bogføring – opkrævning/fakturering FIKFAK.\nSåfremt opkrævning er sket manuelt (ved brev), vil indbetalingen fremgå af Projektstatus og transaktionslisten umiddelbart efter, at indbetalingen er bogført på projektet. Indbetalingen sker til Aalborg Universitets bankkonto med projektnummeret eller RF nummer som reference og indplacering på projektet sker ved en manuel omkontering der foretages hos Projektøkonomi. Se også afsnittet Projektdrift og bogføring.\nVejledninger til brug ved løbende kontrol og afstemning\nRetningslinjer for ændringer til ØSS stamdata på projekter\nAf hensyn til regnskabsaflæggelsen over for tilskudsgiver er det meget vigtigt, at projektadministrator allerede på budgetterings- /oprettelsestidspunktet forholder sig til de givne regnskabsbetingelser, så der løbende foretages en korrekt bogføring af udgifter, herunder bogføring af lønudgifter, overhead og udstyrsudgifter/afskrivninger samt foreligger fyldestgørende dokumentation for tidsregistrering m.m..\nUNDERSKRIFTER PÅ REGNSKABER\nDet er projektleders ansvar at opfylde givne bevillingsbetingelser, herunder at aflægge et regnskab til tiden i overensstemmelse med bevillingsbetingelserne. Projektregnskaber skal derfor altid underskrives af projektleder.\nSåfremt der af bevillingsgiver kræves en officiel underskrift af AAU ´s økonomiansvarlig/regnskabschef, involveres Projektøkonomi.\nProjektøkonomi gennemgår regnskabet, kontrollerer at det opfylder de givne bevillingsbetingelser, er i overensstemmelse med bogføringen i ØSS og sørger derefter for, at regnskabet underskrives af regnskabschefen.\nProjekter under EU´s rammeprogrammer og enkelte andre projekter, skal ifølge bevillingsbetingelserne revideres af AAU institutionsrevisor (ekstern revisor), Deloitte.\nDer faktureres efter timeforbrug når Deloitte reviderer projektregnskaber som AAU institutionsrevisor. Før revisionen foretager sin gennemgang, er det derfor vigtigt, at instituttet har klargjort det materiale, som revisor har bedt om jf. materialelisten. I modsat fald kan det få indflydelse på størrelsen af honoraret til revisor.\nNår der er krav om ekstern revision, gøres Projektøkonomi opmærksom herpå i forbindelse med, at regnskabet indleveres til Projektøkonomi. Det er aftalt, at AAU i stedet for at skulle fremsende dokumentation til revisor pr. sikker mail, uploader materialet i Deloitte Connect, som er revisors system til udveksling af dokumenter.\nNår Projektøkonomi gennemgår regnskab modtaget fra enhedens projektadministrator, adviserer Projektøkonomi revisor om den kommende revision via mail til Deloitte. Projektadministrator sættes i kopi på mailen.\nDeloitte opretter sagen i Deloitte Connect, og Projektøkonomis medarbejder og projektadministrator tilknyttes som AAU-kontakter på opgaven. Dette bekræftes i mail fra Deloitte til brugerne.\nProjektøkonomi uploader ØSS afstemning, endeligt regnskab underskrevet af projektleder og QV Projektstatus, og klarmelder herefter regnskabet til Deloitte. Øvrige dokumenter uploades i Deloitte Connect af projektadministrator i henhold til de forespørgsler/requests der er i systemet. Disse stemmer overens med AAU´s materialeliste.\nEfter klarmelding fra Projektøkonomi tager revisor kontakt pr. mail eller telefon til projektadministrator for at aftale det videre forløb.\nProjektadministrator uploader det resterende materiale. Bemærk at der kan være forespørgsler/requests på opgavelisten som ikke er aktuelle for det konkrete regnskab. I så fald kan projektadministrator tilføje en kommentar herom under "comments" i Deloitte Connect.\nDeloitte kan nu gå igang med at revidere regnskabet. Efter behov tager revisor fat i projektadministrator pr. mail, og dialogen fortsætter ad den vej.\nNår deloitte er færdige med revisionen, sendes revisorerklæringen til godkendelse hos Projektøkonomi før Deloitte indhenter underskrift. Herefter kan Projektøkonomi få AAU regnskabschefs underskrift på regnskabet. Instituttet/enheden modtager derpå endelig revisorerklæring som vedlægges regnskabet til tilskudsgiver.\nEksempler på requests i Deloitte Connect og på AAU´s materialelister kan ses ved at følge det aktuelle link her til højre.\nUDFÆRDIGELSE/EGENKONTROL I FORBINDELSE MED REGNSKABSAFLÆGGELSE\nFølgende skal være opfyldt før et regnskab indsendes til Projektøkonomi til underskrift/godkendelse:\nRegnskabet skal være aflagt i overensstemmelse med bevillingsbetingelserne og institut/afdeling har forholdt sig til disse.\nRegnskabet skal være afstemt med ØSS og dokumenteret ved QlikView rapporten Projektstatus samt øvrige relevante udtræk fra QlikView. Hvis regnskabet ikke umiddelbart kan afstemmes, skal der foreligge en klar og gennemskuelig opgørelse over, hvilke tal/poster der undlades/yderligere medtages. Hvis der medtages mere end bogført på projektet, skal der være vedlagt kopi af omkonteringsbilag og QlikView transaktionslister, der dokumenterer den afholdte udgift.\nSåfremt der kræves timeregnskab, skal dette være ført i overensstemmelse med bevillingsbetingelserne og behørigt godkendt/underskrevet og dateret. Timeregnskabet og den bogførte løn på projektet skal som udgangspunkt stemme overens (timer, perioder, ferieafholdelse, osv.) og dokumenteret ved udtræk fra QlikView rapporten ProjektTid.\nSkal der regnskabsaflægges AAU-medfinansiering, skal denne ligeledes kunne dokumenteres med regnskabsudskrifter fra QlikView evt. Projektstatus, hvis der er bogført med projektnummer.\nEr AAU projektkoordinator og indgår der i det konsoliderede regnskab tal fra eksterne parter, skal disse parters delregnskaber være underskrevet/revideret jf. gældende bevillingsbetingelser.\nRegnskaber til gennemgang og underskrift sendes til mailadressen projektregnskab@adm.aau.dk.\nAlle regnskaber, der indsendes til gennemgang hos Projektøkonomi, skal vedlægges:\nAfstemning til ØSS og udskrift af QlikView rapporten Projektstatus\nKorrektioner og dokumentation herfor\nEvt. dokumentation for medfinansiering, tidsregistrering, delregnskaber fra eksterne parter, ændringer i de oprindelige tilsagnsvilkår o.a.\nVi anbefaler, at man i mailen beskriver, hvilke filer der vedhæftes og navngiver filerne, så de er lette at identificere. Afstemningen kan med fordel fremsendes som Excel fil.\nSåfremt der er behov for hjælp/rådgivning i forbindelse med ovenstående, kan Projektøkonomi kontaktes.\nDa de fleste regnskabsaflæggelser skal ske på fastlagte deadlines, findes til højre de ekspeditionstider, der må påregnes hos Projektøkonomi. Ekspeditionstiderne er vejledende og forudsætter at punkterne under ”udfærdigelse/ egenkontrol” er opfyldt, inden regnskabet indleveres til Projektøkonomi.\nVejledninger til brug ved regnskabsaflæggelse\nMaterialeliste FP7 revision\nHorizon 2020 vejledning løn og timer\nMaterialeliste H2020 revision\nMaterialeliste interreg revision\nBlanketter til brug ved regnskabsaflæggelse\nTjekliste ved regnskabsaflæggelse\nAfstemning ØSS regnskab\nH2020 og FP7 projekt momskorrektion for regnskabsperiode\nfp7 timeoversigt fra og med 2011\nafstemning erst/øss - regnskab\nNår et projekts faglige aktivitet og økonomiske afrapportering er afsluttet og vi har modtaget den andel af bevillingen vi er berettiget til, skal projektnummeret lukkes i ØSS. Dette skal ske samtidig med afslutningen af den faglige aktivitet eller umiddelbart derefter. Lukningen iværksættes af instituttet/afdelingen ved elektronisk indsendelse af lukningsanmodning til Projektøkonomi. Lukningsanmodninger findes til højre.\nUdgangspunktet for lukning af projekter er rapporten Projektstatus, som trækkes i QlikView.\nOVER- / UNDERSKUD\nEt eventuelt over- eller underskud, der ikke skal afregnes med bevillingsgiver, skal overføres til instituttets/afdelingens drift (UK 10). Det har således betydning for instituttets/afdelingens almindelige virksomhed (UK 10), og det er derfor af stor betydning, at lukningen sker umiddelbart efter eller i forbindelse med afslutningen af den faglige del af projektet for at sikre et retvisende regnskab for den almindelige virksomhed.\nVed afslutning af et projekt med overskud, skal overskuddet som udgangspunkt returneres til bevillingsgiver. I så fald skal det beløb, der skal returneres, påføres Lukningsanmodningen. Lukningsanmodningen skal udskrives og underskrives af institutleder og projektadministrator og indscannes. Den indscannede version sendes sammen med Excel-filen til Projektøkonomi sammen med dokumentation for bevillingsgivers bankoplysninger. Bankoplysningerne skal være skriftligt bekræftet af bevillingsgiver fx i mail fra bevillingsgiver eller udtræk fra bevillingsgivers hjemmeside.\nSåfremt der er overskud, som skyldes manglende bogføring af projektrelaterede udgifter, skal disse bogføres, før lukningsanmodning kan fremsendes til Projektøkonomi. Er der tale om et reelt overskud, som ifølge bevillingsbetingelserne kan beholdes, overføres overskuddet til instituttets/afdelingens almindelige virksomhed (UK10).\nVed lukning af FIK-projekter med asymmetrisk medfinansiering beregner og bogfører Projektøkonomi overhead af over-/underskud, såfremt overheadbeløbet er på minimum kr. 1.000. Ved lukning af FIK-projekter med symmetrisk medfinansiering beregnes og bogføres ikke overhead.\nI forbindelse med lukning af projekter sørger Projektøkonomi for at beregne og bogføre de afsluttende posteringer i ØSS; for FIK-projekter overføres over-/underskud til instituttets UK 10 og evt. overhead beregnes. Ved lukning af FIK-projekter med symmetrisk medfinansiering vil over-/underskud blive bogført på UK 10 med projektnummer. Ved IV-projekter beregnes og bogføres fortjeneste og produktansvarsforsikring.\nNår Projektøkonomi har modtaget lukningsanmodningen, lukkes projektet i ØSS. Efterfølgende fremsendes lukkemail til projektadministrator med oplysning om de afsluttende posteringer. Såfremt over-/underskud ekskl. overhead og produktansvarsforsikring er på kr. 50.000 eller derover, sendes mail omkring lukning til institutleder c.c. projektadministrator. Hvis man har angivet Work zone sagsnummer på lukningsanmodningen, journaliserer Projektøkonomi lukkemailen på sagen.\nFør projektet kan sendes til lukning, skal følgende kontroller være gennemført:\nEr alle omkostninger bogført, og er den sidste bogføringsperiode lukket i ØSS? Dvs. overhead, timer og evt. medfinansiering er bogført.\nEr der bogført på korrekt UK og omkostningssted? Hvis ikke skal der foretages omkontering, før projektet kan lukkes.\nHar vi modtaget den andel af bevillingen vi er berettiget til? Først herefter kan projektet lukkes.\nVed projekter med krav om regnskabsaflæggelse: Er afsluttende regnskab sendt til bevillingsgiver/koordinator?\nBlanketterne til anmodning om lukning af hhv. FIK- og IV-projekter er bygget op omkring en række formler, der automatisk generer de posteringer, der skal foretages, for at projektet kan lukkes korrekt i ØSS. Det er derfor vigtigt, at den sendes som Excel-fil til Projektøkonomis mailadresse projektlukning@adm.aau.dk med teksten ”Lukning projektnr. xxxx”. For at lette processen hos os, bedes hver mail kun indeholde anmodning om lukning af et projekt eller en projektnummerrække.\nDer er udelukkende krav om institutleders underskrift i de situationer, hvor en restbevilling skal returneres til bevillingsgiver.\nVejledninger til brug ved projektlukning\nEnhedens anmodning om lukning af projekter\nnotat om lukning af symmetrisk medfinansierede projekter\nBlanketter til brug ved projektlukning\nAnmodning om lukning af FIK-projekt


Hillerød Open 2019\n2018 <> 2021\nTirsdag den 17. september starter Hillerød Open 2017 - støttet af Vinhuset Stoltz. Turneringen har i år 37 deltagere, der først spiller 2 runder hurtigskak - dernæst 5 runder med normal betænkningstid. I alt løber turneringen over 6 tirsdage. Der er mulighed for afbud 1 eller 2 gange og alligevel blive noteret for ½ point på tavlen. Dog kan der ikke meldes afbud i sidste runde.\n1. præmien er på 2.000 kr., 2. præmien på 1.000 kr. + adskillige andre præmier sponsoreret af Vinhuset Stoltz.\nDer er 2 præmier i hver præmiegruppe.\nFavoritterne slog til i Vinhuset Stoltz Hillerød Open 2019. Ib Hother Andersen vandt turneringen med flotte 6½ af 7 foran Søren Bull Andersen med 6 point. De to forhåndsfavoritter var levede helt op til forventningerne og det indbydes parti, som Ib vandt, blev afgørende.\nDen samlede præmieliste i Vinhuset Stoltz Hillerød Open 2019 ser efter fintælling og korrektionsberegning således ud:\n1. Ib Hother Andersen 6½ point\n2. Søren Bull Andersen 6 point\n3. Esben Lauge Sørensen 5 point\n1. Torben Winther Jensen 4½ point\n2. Søren Nygaard 4½ point\n1. Lars Rahbek 4½ point\n2. Henrik Damm 4 point\n1. Bjarne Rasmussen 3 point\n2. Afan Jahic 3 point\nVinderne af hovedpræmierne: Ib Hother Andersen (1), Esben Lauge Sørensen (3) og Søren Bull Andersen (2) flankeret til venstre af Michel Stoltz fra Vinhuset og til højre af formanden Hans E. Jacobsen.\nIb Hother Andersen og Søren Bull Andersen skal kæmpe om sejren i Vinhuset Stoltz Open 2019. Begge vandt i 6. runde, men Ib er ½ point foran før sidste runde, og har de bedste chancer.\nI præmiegruppe 1 ligger Søren Nygaard rigtig godt til med 4½, men får nok en meget stærk modstander i sidste runde. Lige efter følger Daniel Andersen med 4 point.\nHenrik Damm og Lars Rahbek har begge spillet en fremragende turnering og fører præmiegruppe 2 med 4 point. Specielt Lars Rahbek står til en kæmpe ratinggevinst!\nI præmiegruppe 3 fører Afan Jahic med 3 point foran Micki Christoffersen med 2½, mens rigtig mange har 2 point.\nI 4. runde af Vinhuset Stoltz - Hillerød Open vandt Ib Hother Andersen topopgøret mod Søren Bull Andersen. Ib er herefter den eneste tilbage med maksimum 4 point.\nEfter tre runder af Vinhuset Stoltz Hillerød Open 2019 er kun tre tilbage med maksimumpoint, og det er tre af favoritterne - Ib Hother Andersen, Søren B. Andersen og Esben Lauge Sørensen. Dagens store overraskelser stod Rasmus Rabjerg, Lars Rahbek og Jacob Hein for. Alle tre vandt over klart højere ratede modstandere.\nVinhuset Stoltz Hillerød Open 2019 kom fint i gang med 37 deltagere og afvikling af to runder hurtigskak. I sagens natur var der en masse favoritopgør i de første runder af en 'open', men alligevel sker der altid spændende overraskelser. Den helt store og overraskende præstation stod Henrik Damm for, da han først vandt over Carsten Pedersen og siden over Daniel Andersen. Dermed har Henrik 2 af 2 - det samme som 6 andre favoritter - før partierne med 'lang' betænkningstid starter næste tirsdag.


Leveres med LINK SYSTEM figurer\nKompatibel med LINK SYSTEM figurer\nVelkommen til EPOCH Traumwiesen GmbHs meddelelse om beskyttelse af personlige oplysninger. EPOCH Traumwiesen GmbH respekterer dit ret til privatliv og engagerer sig i beskyttelsen af dine personlige oplysninger.\nDenne meddelelse om beskyttelse af personlige oplysninger informerer dig om, hvordan vi passer på dine personoplysninger, når du besøger vores hjemmeside (uanset hvorfra du besøger den) og informerer dig om dine rettigheder til privatliv, og hvordan loven beskytter dig.\n5. [OVIDEREGIVELSE AF DINE PERSONLIGE OPLYSNINGER]\nDette er kontaktoplysningerne for vores databeskyttelsesansvarlige:datenschutz@epoch-traumwiesen.de.\nDenne version er sidst opdateret den [16/02/2021] og tidligere versioner kan blive tilsendt ved at kontakte os. Det er vigtigt, at de personlige oplysninger, vi har om dig, er korrekte og opdaterede. Hold os venligst informeret, hvis der opstår ændringer i dine personoplysninger mens du har en relation til os.\nInteraktionsoplysninger omfatter dine meddelelser og forespørgsler til os og din interaktion med vores sociale medier, som drives af selskaber i vores koncern.\nFor flere oplysninger om hvordan du kan ændre dine cookieindstillinger, herunder at tilbagekalde samtykke, skal du besøge vores side for cookieindstillinger via linket i bunden af hver enkelt webside.\nVi installerer ikke og bruger ikke cookies med henblik på reklame eller analyse af webtilgang for brugere, der er under 16.\nFor at efterleve denne politik anmoder vi dig om at bekræfte, at du er 16 år eller ældre, når vi modtager dit samtykke til vores installeringscookies med henblik på dette.\nBemærk at vi kan behandle din personoplysninger på baggrund af flere lovgrundlag afhængigt af det specifikke formål, som vi anvender dine personoplysninger til. Kontakt os venligst, hvis du har brug for oplysninger om de specifikke lovgrundlag, som vi baserer os på, for at behandle dine personoplysninger, hvor der er angivet mere end et grundlag i tabellen nedenfor.\nAt registrere dig som ny kunde eller medlem af fanklubben.\nUdførelse af en aftale med dig\n(b) Modtage og indkræve penge, som vi har tilgode\n(a) Udføre en aftale med dig\n(c) Nødvendig af hensyn til vores legitime interesser\n(for at holde vores optegnelser ajour og undersøge, hvordan kunder bruger vores produkter/ydelser)\nFor at gøre dig i stand til at del-tage i en lodtrækning, konkurren-ce eller udfylde en undersøgelse\n(a) Udførelse af en aftale med dig\nFor at administrere og beskytte vores virksomhed og denne hjem-meside (herunder problemløsning, dataanalyse, testning, systemved-ligholdelse, support, rapportering og datahosting)\n(a) Nødvendig af hensyn til vores legitime interesser (for at kunne varetage vores virksomhed, levering af admi-nistrative- og IT-ydelser, netværkssikkerhed, for at hindre bedrageri og i forbindelse med reorganisering eller omstruk-turing af virksomheden eller koncernen)\nFor at kunne levere relevant hjemmesideindhold og reklamer til dig og måle eller forstå effek-ten af de reklamer, vi leverer til dig\nAt bruge dataanalyse for at for-bedre vores hjemmeside, produkter/ydekser, markedsføring, kundeforhold og -oplevelser\nAt give forslag eller anbefalinger til dig om produkter eller ydelser, som kan være af interesse for dig\nFor at facilitere din interaktion med os på sociale medier, f.eks. Twitter, Facebook, Instagram\nNødvendig af hensyn til vores legitime interesser (for at modtage dit feedback i forhold til vores aktiviteter og for at facilitere kommunikation med dig)\nVi vil kun bruge dine personoplysninger med henblik på de formål, som de er indsamlet til, indtil vi velovervejet når til den opfattelse, at vi har brug for at anvende dem til andre formål, og at dette formål er forenelig med det originale formål. Hvis du ønsker en forklaring på, hvordan behandlingen med henblik på det nye formål stemmer overens med det oprindelige formål, bør du venligst kontakte os.\nHvis vi har behov for at bruge dine personoplysninger til et ikke-relateret formål, vil vi dog kontakte og forklare lovgrundlaget, der gør os i stand til at gøre dette.\nBemærk venligst, at vi kan behandle dine personoplysninger uden din viden herom eller dit samtykke hertil, i henhold til ovennævnte regler, hvor dette kræves eller er tilladt i henhold til lovgivningen.\nVi overfører kun dine personoplysninger til lande, som af Europa-Kommissionen vurderes at tilbyde et strækkeligt niveau af beskyttelse for personoplysninger. For yderligere oplysninger, se Europa-Kommissionen: Tilstrækkeligt beskyttelsesniveau i lande uden for EU.\nNår vi benytter os af visse serviceleverandører, kan vi anvende specifikke kontrakter, der er godkendt af Europa-Kommissionen, som giver personoplysninger den samme beskyttelse, som de har i Europa. For yderligere oplysninger, se Europa-Kommissionen: Modelkontrakter for overførsel af personoplysninger til tredjelande.\nI henhold til lovgivningen skal vi opbevare grundlæggende oplysninger om vores kunder (herunder kontrakt-, identitets-, finansielle og transaktionsoplysninger) i seks år, efter at de i henhold til skattereglerne ophører med at være kunder. I visse tilfælde kan du bede os om at slette dine oplysninger: se [Anmod om sletning] nedenfor for yderligere oplysninger. I visse tilfælde anonymiserer vi din personoplysninger (så de ikke længere kan forbindes til dig) med henblik på anvendelse til statistik eller forskning, hvorefter vi kan bruge disse oplysninger uendeligt uden yderligere meddelelse til dig.\nOplev flere spændende produkter og spil fra ©EPOCH her!


Neon Farver - Tyktflydende Maling - 5 Stk 100ml - 3d Liner → Køb billigt her\nFaber-Castell - Connector Farve Box - 24 Stk Vandfarver\nAkrylmaling - Glimmer - Assorterede Farver - 04 - 6X120Ml - A-Color\nAkrylmaling - Metallic - Assorterede Farver - 03 - 10X120Ml - A-Color\nNeon Farver Tyktflydende Maling 5 Stk 100Ml 3D Liner\nNeon Farver - Tyktflydende Maling - 5 Stk 100Ml - 3D Liner\nUdfold dine kreative evner med dette sortimentet af tyktflydende neonmaling med tegnespids. Farverne er anvendelige på adskillige overflader om blandt andet sten, metal, karton og tekstil.\nFarvene har en reliefvirkning, og hvis du farvelægger tøj, kan farverne tåle en vask på op til 40°C efter at have tørret i 24 timer.\nMed dette sæt får du fem neonfarver med 100 ml i hver.\nFakta om Neon Farver - Tyktflydende Maling - 5 Stk 100Ml - 3D Liner\nNeon Farver, Neon Maling, Tyktflydende, 3D Liner, Neon Farver, Legetøj\nBillig, hurtig og sikker handel på Internettet er en oplevelse, som vi bestræber os på, at brugerne altid får hos Gucca.\nOnline handel skal være helt sikker for vores brugere. Vi vil derfor aldrig gå på kompromis med sikkerheden. For at få den største garanti for sikkerheden ved betaling online, har vi opnået at få NETS til at godkende vores online betalingsløsning. Derfor er handel og betaling online fuldstændig sikkert hos Gucca.dk.\nNår vi siger 30 dages returret, så mener vi det selvfølgelig på alle typer varer. Det betyder ganske enkelt, at såfremt du har fortrudt dit køb, eller af andre årsager alligevel ikke måtte ønske din vare, så send blot varen retur til os, og du vil få dine penge refunderet. Vi er selvfølgelig altid klar med svar og rådgivning, såfremt du ønsker at returnere din vare.\nSom kunde hos os, skal du selvfølgelig ikke vente for længe på din vare. Vi leverer hurtigt og sikkert. Det betyder, at hvis varen er på lager, så får du den leveret indenfor 1-2 hverdage. Du kan altid se den præcise lagerstatus på den enkelte vare. Spørgsmål til leveringstid og/eller lagerstatus? Så tøv ikke med at kontakte os.\nI vores shop er det muligt at vælge mellem adskillige betalingsmetoder. Her skal du naturligvis vælge den betalingsform, der passer bedst til dig. Sikkerheden er den samme, uanset hvilken betalingsmulighed du benytter. Her kan du finde alle vores betalingsmuligheder. Anvender du betalingskort, så har du den fordel, at vi først trækker penge fra din konto, den dag produktet sendes afsted til dig.\nSkulle det ske, at du har problemer eller spørgsmål undervejs, er du altid velkommen til at tage kontakt til os. Vi er åben for henvendelse imellem klokken 10-15 på hverdage, og vi er altid klar til at give dig kompetent hjælp med godt humør og smil på læben.\nDu har selvfølgelig altid mulighed for at tracke din ordre, når du handler hos Gucca. Når købet er helt færdiggjort, kan du efterfølgende tilgå din egen personlige ordreside. Du kan følge med i, hvornår vi sender dine varer, på din personlige ordreside. Når vi sender din vare, vil du samtidig få en e-mail med leveringsinformation fra os.\nDin anmeldelse af Neon Farver - Tyktflydende Maling - 5 Stk 100Ml - 3D Liner\nproduct_stock_yes product_offer_no product_preorder_no\tproduct_buyable_yes product_group_legetøj path_legetøj_forside path_legetøj_legetøj path_legetøj_kreativitet path_legetøj_maling path_legetøj_neonfarvertyktflydendemaling5stk100ml3dliner


El løbehjul til store såvel som små – Vild med bryllup\nI løbet af de seneste år er el løbehjul blevet utrolig populære. Dels skyldes det, at de er nemme at komme rundt med i byerne, og dels skyldes det, at de er billige i drift. Mange bymennesker anskaffer sig derfor et el løbehjul til at transportere dem fra A til B i stedet for at investere i en busbillet. Med el løbehjulet er du nemlig sikret transport, når du ønsker det. Er du interesseret i at erhverve dig et el løbehjul, så køb el løbehjul her.\nHvad er et el løbehjul og hvad er fordelen ved disse?\nMåske er du endnu ikke en af dem, der har stiftet bekendtskab med det ellers ret så populære løbehjul. Og måske ved du derfor ikke, hvad er el løbehjul er, og hvad det kan tilbyde. Helt konkret er et el løbehjul, som navnet antyder, et elektrisk løbehjul, der kan bruges til transport såvel som leg. Ydermere findes der el løbehjul til både børn og voksne med forskellige hastigheder. Blandt andet kan du få el løbehjul, der kan køre op til 30 km i timen og el løbehjul, der kan køre helt op til 45 km i timen. Løbehjulene kan bruges privat såvel som til erhverv, hvis du arbejder i et større kontorlandskab og skal hurtigt frem.\nNår det gælder el løbehjul til voksne kan det, som allerede nævnt, bruges i forbindelse med erhverv eller til kørsel i byen. Skal du bruge et el løbehjul til at komme til og fra arbejde, kan det være en fordel at finde et løbehjul med anti-punkteringsdæk og brede gummihjul, så du aldrig skal bekymre dig om, hvorvidt dit løbehjul nu er klar til dagens udfordringer.\nI forhold til børn kan el løbehjulet ses som et billigt alternativ til en knallert og en bedre løsning end en cykel. El løbehjulet kan bruges til transport til og fra skole såvel som til transport til venner eller på arbejde. Sørg altid for at finde et løbehjul, der passer til dit barn og dets behov.\nGuide til nattelivet i Magaluf Mallorca


Tirsdag d. 12. sep. 2017 - kl. 02:00 0\nBrugernes bedømmelse 3.5\nDagens Side 9-pige elsker det selvtillidsboost det giver, at se sig selv i de kulørte blade. Søs håber også at hendes lækre billeder kan inspirere andre. Det ser ud til at lykkes – folk i Esbjerg genkender i hvert fald den smukke blondine.\n- Jeg er ofte blevet genkendt på gaden i Esbjerg. Det er en lille by, og som stripper og erotic model, som ikke er en hemmelighed, så skaber man sig både venner og fjender. Det vigtigste for mig er at jeg er mig selv og smiler hver dag, så må folk gerne være sure over mine bare bryster – det er umuligt at gøre hele verden glad.\nSexede Søs har selv et bud på, hvad det er der får esbjergenserne til at vende hovederne på gaden; kombinationen af hendes krop og attitude, skiller hende naturligt ud fra mængden.\n- Jeg skiller mig ud fordi jeg har et naturligt sødt ydre, og samtidig en meget pyntet krop. Det skaber forvirring hos folk, men det er fordi jeg ikke kan dømmes på mit ydre. Min personlighed og attitude er ikke det samme. Jeg er super taknemlig for dem der følger enten min stripkarriere, bikinifitness atlet eller modelbranche.\nSide 9 Gallerier Julie\nSide 9 Gallerier Josephine\nPlus Side 9 har talent: Slå til, tøser!\nSex og samliv Sanne: Fræk fredagsdebutant


Aktuel kommentar maj 2016 - Den Gyldne Cirkel\naf Annette H | jan 20, 2020 | Aktuel kommentar, Uncategorized | 0 Kommentarer\nAfrika – en eksplosion i udviklingen\nAktuel kommentar, maj 2016 af Katinka Maya Vår.\nStore dele af Afrika halter langt bagefter resten af verdens udvikling. Særligt i bæltet lige syd for Sahara: Østafrika, Centralafrika og det vestlige Afrika. De fleste lande i det nordlige Afrika og i det sydlige Afrika har klaret sig markant bedre. FN udgav i 2015 en ny prognose over befolkningsudviklingen på verdensplan. Mens størstedelen af verdens befolkning er enten stagnerende eller faldende, så vil Afrikas 1 mia. mennesker mere end firedobles frem til år 2100. Til den tid vil 4 ud af 10 mennesker på Jorden bo i Afrika.\nEr der grund til bekymring? Ja! Udbredt fattigdom, klimakatastrofer, alvorlige epidemier, eksplosiv befolkningstilvækst, mange væbnede konflikter, udbredt korruption og dårlig regeringsførelse er dagens orden på det afrikanske kontinent. Der er ingen tvivl om, at der er brug for massiv hjælp! Selv Danmarks nuværende højreorienterede regering, der ellers har skåret 40% i bistanden til resten af verden, giver meget til Afrika.\nMen er der også grund til fortvivlelse? Nej! Her i Nordeuropa, hvor vi er nået relativt langt med den nye tids idealer om et humanistisk samfund, har brugt 1000 – 2000 år på at udvikle os fra stammesamfundet til et samfund med forholdsvis høj grad af velstand, tryghed, uddannelse, frihed, muligheder og solidaritet. For et par tusind år siden var en typisk Nordeuropæer i gang med at udvikle det 2. blad i den egoiske lotus (bladet for stammefællesskab og opfyldelse af behov forbundet med sakralcenteret), og nu er mange i gang med at udvikle både det 4. og det 5. blad (4: individuel refleksion og frihed, og 5: skabende intelligens og social etik). En sådan proces tager lang tid, når den stimuleres lidt af gangen gennem en gradvis samfundsudvikling. Men Afrika har indtil videre kun haft lidt over 50 år, siden store dele af kontinentet på mange måder lignede Europa omkring år 0.\nDen tibetanske mester skrev for snart 100 år siden (gennem Alice Bailey), at Afrika ville gennemgå en udvikling på få hundrede år, som vi andre har brugt ti gange så lang tid på. Længe så denne forudsigelse håbløs ud, men nu sker der noget: Siden anden verdenskrig, hvor Afrika blev ”selvstændigt” i forhold til europæiske staters besættelse, har der typisk været 2 militærkup om året på kontinentet. Siden år 2000 har der kun været 5 – i alt! Det er en reduktion i antallet af militærkup på 80%. Resten af verden er nu ved at vågne op og opdage, at Afrika pludselig er i gang med et kæmpe hop fremad i udviklingen!\nVerden er ikke sort-hvid, og det er Afrikas udvikling heller ikke på nogen måde. Der er rigtig mange udfordringer, og der er rigtig mange lyspunkter og muligheder. Det følgende vil prøve at skabe et nuanceret billede og forhåbentlig også en større optimisme for den del af menneskeheden, der længe har lidt mest.\nMidt i en udviklet verden\nSelv om store dele af Afrika på mange måder ligner de sakralcenter stammesamfund, der prægede Europa for et par tusind år siden, så er der nogle væsentlige forskelle, der handler om at ligge midt i en verden, der er på et langt senere stadie i udviklingen, også teknologisk, og hvor mange samfund er i solarplexusfasen og har været det længe, mens flere samfund, og især store internationale organisationer, også er nået et stykke på vejen mod hjertets etik.\nGrænserne på det afrikanske landkort er, som i Mellemøsten, i høj grad tegnet af europæerne med udgangspunkt i imperialistiske interesser og ikke af afrikanerne selv. Der er dermed ikke taget hensyn til de naturlige etniske, religiøse og kulturelle grænser. Det giver på den ene side anledning til mange frygtelige konflikter i den tid, vi lever i nu. På den anden side er der også mulighed for, at når befolkningerne presses sammen trods store forskelligheder, så kan der udvikles en dyb evne til tolerance og samarbejde – men først på lang sigt. På samme måde som vi kender det fra vores eget liv, når det at være tæt med dem, der ligner os selv, ikke udvikler vores personligheder lige så meget, som når vi tvinges til at være tæt på dem, som er meget forskellige fra os. Det sker dog ikke i morgen eller i overmorgen, men det kan være med til at accelerere en bevidsthedsudvikling og en samfundsudvikling gennem konflikt, der senere bringer en større harmoni.\nVerdens øvrige lande, særligt de vestlige, har udnyttet og udnytter stadig mange af Afrikas ressourcer. Både menneskelige og råstofmæssige. Og mange konflikter næres af begær efter at kontrollere landområder med fx diamanter. Trods den mangeårige udnyttelse, er Afrika stadig verdens rigeste kontinent målt på naturressourcer. Heri ligger et stort potentiale, der kan bringe de afrikanske folk langt meget hurtigt, efterhånden som de udvikler deres samfund væk fra konflikter og korruption.\nAdgangen til moderne våben giver uforholdsmæssig meget magt til voldsparate og umodne mennesker. Det er i høj grad med til at eskalere konflikter og destabilisere områder, der ellers ville have været relativt fredelige. Dette giver ubeskrivelige lidelser til millioner og atter millioner af mennesker. Mange, som inkarnerer i Afrika i det 20. og starten af det 21. århundrede, går derfor gennem flere og større lidelser på meget kort tid, i forhold til hvad europæerne gjorde, da størstedelen af Europa var stammesamfund. Dette kan bidrage til en accelereret udvikling, særligt en udvikling i hjertedybde med stor empati og forståelse for andres lidelser. Der kan ikke være tvivl om, at mange af fremtidens gralsarbejdere er inkarneret i Afrika i denne tid!\nHeldigvis giver det at være midt i en verden, der er nået længere i udviklingen, også mange fordele: Udenlandske investeringer, teknologi (særligt grøn teknologi) og knowhow kan hurtigt hjælpe til at højne store befolkningsgruppers uddannelse, sundhed og levestandard (selv om det selvfølgelig ikke er uden problemer), og efterhånden som landene bliver parate til det, så er der massiv hjælp at få til opbygning af demokratiske samfundsinstitutioner og uddannelse samt til eliminering af korruption og nepotisme.\nBeundring over enorme fremskridt\nMan kan ikke andet end at se på Afrika med stor beundring. Trods enorme udfordringer, måske større end nogen anden verdensdel på noget tidspunkt i historien har stået overfor, så er der rigtig mange spirende fremskridt allerede:\nAndelen af afrikanske børn, der kommer i skole, er stærkt stigende. I mange lande er den nu tæt på 100%. Det er fuldstændig altafgørende for kontinentets fremtid. Selv om undervisningens kvalitet er svingende, så lærer rigtig mange unge mennesker nu at læse, skrive og regne og om grundlæggende hygiejne, prævention og dyrkningsmetoder. Det betyder, at deres mentallegeme stimuleres, deres verden udvides, og det fremmer en udvikling væk fra sakralcenter stammesamfund mod større vækkelse af den individuelle bevidsthed. Det øger også betydeligt deres muligheder for at påvirke deres eget liv, de kan bedre deltage aktivt i samfundets udvikling og pigerne blive gift senere, får færre børn og en større evne til at forsørge dem. Dertil kommer, at uddannelse i høj grad styrker innovation i et samfund.\nSelv om befolkningen stiger eksplosivt, så føder hver kvinde i dag færre børn end for blot 30 år siden. Tidligere fik hver kvinde ca. syv børn, i Nordafrika er tallet faldet til omtrent tre børn, og syd for Sahara er tallet faldet til omtrent fem børn. Det er dog stadig et skræmmende højt tal, især når man tænker på, at halvdelen af Afrikas befolkning er under 20 år. Som helhed er Afrika dog, sammenlignet med resten af verden, underbefolket. Dog med store regionale forskelle. Men der er både plads nok, ressourcer nok og frugtbar jord nok, hvis det ellers bliver forvaltet rigtigt. Det er dog som bekendt langt fra tilfældet i dag, og der er ingen tvivl om, at antallet af især unge mænd, der søger nordpå, vil stige markant i den kommende tid.\nPå meget få år er en del lande gået fra undertrykkende og autoritære regimer til et forholdsvist velfungerende demokrati, hvor både militær, tidligere ledere og forskellige magtinteresser respekterer resultatet af frie valg. Det var intet mindre end fantastisk, da Goodluck Jonathan, den afgående præsident for Afrikas mest folkerige land, Nigeria, ringede til oppositionslederen og ønskede ham tillykke med sejren, som det skete efter valget sidste år! I 1960’erne var der 21 succesfulde kupforsøg i Afrika, i 1980’erne var der 18. De sidste 15 år har der kun været 5!\nSelv om Afrika stadig er verdens mest korrupte region, sker der mange forbedringer, og mange regeringer har fokus på det. Fx vil det nok overraske de fleste, at et land som Rwanda er mindre korrupt end Italien og Tjekkiet.\nMange af os ser Afrika som et ekstremt fattigt kontinent, som det også var indtil for ganske nylig. I år 2000 blev Afrika udråbt til ”håbløshedens kontinent” af the Economist. Men den økonomiske velstand i Afrika er steget markant de sidste 15 år, og trods den globale finansielle krise ligger den gennemsnitlige vækst i Afrika langt over væksten i USA og Europa. Faktisk regnes allerede nu halvdelen af Afrikas lande for mellemindkomst lande. Sammenlignet med 1990’erne har der de sidste 15 år været færre krige, flere gode ledere, mindre sygdom, mere uddannelse og flere investeringer fra udlandet. Selv om der stadig er mange udfordringer, er afrikanerne mere optimistiske og har en større selvtillid, end de har haft i mange hundrede år.\nØkonomisk velstand og udvikling i bevidsthed\nMange af verdens multimilliardærer er afrikanere, og endnu flere af verdens fattigste mennesker. Det er sandsynligvis det kontinent på Jorden med størst ulighed, men den øgede velstand betyder en stærkt voksende middelklasse, der nu udgør en tredjedel af befolkningen. Dette er vigtigt, fordi middelklassen udgør en betydningsfuld magtfaktor i et samfund, der presser lederne til at skabe bedre forhold for den brede befolkning. Det har haft afgørende betydning i Europas historie, og vi ser det lige nu ske i Asien også. Fx er Kinas nye kurs i forhold til reduktion af kuldioxid-udledning stærkt påvirket af middelklassens krav om mindre luftforurening i byerne.\nEn øget økonomisk vækst vil også nedbringe befolkningstilvæksten betydeligt, som det er sket i land efter land i resten af verden. Og selv om økonomisk fremgang i Afrika og den medfølgende stigning i forbruget per person vil lægge et stort pres på Jordens ressourcer og Jordens klima, så er alternativet værre. Hvis der ikke kommer økonomisk fremgang, så vil der komme en endnu større fattigdomsbetinget befolkningstilvækst, end den der vil komme, hvis velstanden stiger. Så selv om fattigdom giver et lavere forbrug per person, så vil det langt større antal mennesker tilsammen lægge et endnu større pres på Jordens ressourcer og Jordens klima. Økonomisk fremgang vil betyde større ressourceforbrug, mens manglende økonomisk fremgang vil betyde et endnu større ressourceforbrug i fremtiden, simpelthen fordi flere mennesker vil blive født, jo fattigere befolkningen er – og fattige mennesker forbruger også ressourcer og belaster miljøet. Det tænker vi ikke altid over, når vi taler om de miljømæssige udfordringer ved økonomisk fremgang i fattige lande. Uanset hvad, så står vi over for en stor udfordring med at hjælpe disse lande med grøn teknologi!\nDer er ingen tvivl om, at Afrika nu presses til at gennemgå store forandringer på blot 100-200 år, som naturligt måske ville tage flere tusinde år. Det er en usædvanlig hård proces, og den har kostet og koster stadig mange lidelser og mange menneskeliv.\nSidste halvdel af det tyvende århundrede, dvs. den første tid efter Afrika blev fri af europæisk overherredømme, har været præget af ekstremt hårde fødselsveer. Og selv om processen frem mod samfund præget af fred, tryghed og humanisme stadig langt fra er færdig, og vi dermed må være tålmodige og acceptere også mange lidelser i fremtiden og den medfølgende strøm af afrikanere ind i Europa, så kan vi nu, 16 år senere, med sikkerhed sige, at balancen endegyldigt er tippet mod Lysets side efter årtusindskiftet.\nFlere og flere afrikanske ledere arbejder nu aktivt for at mindske korruption og væbnede konflikter, øge uddannelsen, øge adgangen til prævention og fremme de demokratiske institutioner. Dertil kommer, at mange afrikanske lande nu i høj grad efterspørger samhandel og investeringer fra resten af verden frem for mere bistand.\nOm 100 år vil 4 ud af 10 mennesker på Jorden være afrikanere, og befolkningstallet i de vestlige lande vil være gået ned. De af os, som gennem mange inkarnationer har været en del af den vestlige civilisation og dermed også har været med til at bygge den op, vil sandsynligvis overføres til Afrika i de kommende liv. Der kan vores erfaringer indgå i et samarbejde med erfaringerne fra de mange sjæle, der har levet længe i afrikanske kroppe. – Sammen kan vi udvikle nye modeller for opbygningen af lysende samfund i Afrika, og her kunne måske ligge en vigtig tjenesteopgave for mange af os i fremtiden ☺\nDel gerne denne artikel med andre. Hvis du vil læse de næste aktuelle kommentarer, der i et samfundsmæssigt/historisk/åndeligt perspektiv belyser forskellige emner i verden, så kan du få dem tilsendt ved at tilmelde dig ”aktuelle kommentarer” på dengyldnecirkel.dk. Her kan også tidligere artikler læses. Skrevet af Katinka Maya Vår, forfatter, psykoterapeut og rådgiver i teknologisk og socio-økonomisk udvikling.


Velve Macy Magic Wand vibrator – to produkter i et!\nVibrator i eksklusivt design med overflade i fløjlsblød silikone og styreknapper, der er lette at betjene. Den har et fleksibelt massagehoved med meget stærke vibrationer til f.eks. massage af spændinger og ømme muskler.\nSkaftet indeholder en separat motor, og kan bruges som dildo vibrator. Dermed får du to produkter i ét og endnu mere nydelse.\nNår først du har aktiveret vibratoren, ved at trykke på den midterste knap, kan du derefter vælge hvilken ende der skal vibrere. Skift mellem de 10 vibrationsmønstre ved at klikke på knappen i toppen eller bunden. Macy vibratoren er vandtæt til brug i badet og nem rengøring med vand og mild sæbe.\nDet stilfulde æske indeholder brugervejledning på engelsk, en diskret opbevaringspose og magnetisk USB-kabel til genopladning.\nFuld længde: 24,5 cm\nDiameter, hoved: 4,3 cm\nDiameter, skaft: Op til 4 cm\nHold startknappen nede et par sekunder for at tænde og slukke vibratoren\nLydniveau: < 60 dB\nGenopladelig: Ja (magnetisk Velve USB-kabel medfølger). USB stikket sættes i f.eks. din bærbare computer eller i dit telefonstik til mobilen, hvor det som oftest er muligt at tilføje en USB ledning\nOplades i tre timer før brug første gang\nBrugstid: Op til 90 minutter\nSprog brugervejledning: Engelsk\nMedfølger: Æske og opbevaringspose\nElegant vibrator med motor i hovedet og i skaftet, 10 vibrationsmønstre, magnetisk USB-opladning og enkel at betjene\nGlidecreme, 50 ml.\nVandbaseret glidecreme i god kvalitet – fri for parabener, alkohol og parfume.


Klubber fanget i Champions League-mareridt - TV 2\nKlubber fanget i Champions League-mareridt\n28. jan. 2021, 22:33\nJune Andenaes fra Vipers Kristiansand er i kamp mod Team Esbjerg tidligere i årets Champions League-turnering. Foto: John Randeris / Ritzau Scanpix\nYderligere stramninger af restriktionerne i Norge giver de norske klubber Elverum og Vipers et Champions League-scenarie, de måske ikke kan løse.\nDet kan blive svært for de norske topklubber Elverum og Vipers at færdigspille deres Champions League-puljer.\nDen norske statsminister, Erna Solberg, meldte for få dage siden ud, at indrejserestriktionerne strammes markant, og det giver store sportslige udfordringer.\nStem her: Hvilken kamp har været den mest dramatiske?\nLigesom Danmark kæmper Norge også med at få bugt med virusmutationer, og derfor er der fra fredag og 14 dage frem lavet yderligere stramninger.\nDet giver noget af en udfordring for Elverum og Vipers, der begge har Champions League-kampe i den periode. Modstanderneholdene må ikke rejse ind i Norge.\n- Jeg håber, at vi får muligheden for at tage imod hold. Hvis vi ikke må det, er vi nødt til at tage på en europaturné, for det er ikke et alternativ at trække sig, siger den sportslige leder i Elverum, Bjørnar Myren, til TV 2 Norge.\n8 kampe inden for 18 dage\nElverum mangler at spille fire kampe mod henholdsvis PSG, Vardar Skopje, Porto og Pick Szeged, og det kan derfor ende med, at de må tage rundt til Frankrig, Nordmakedonien, Portugal og Ungarn.\nI Vipers tror de ikke på undtagelser fra restriktionerne, og derfor har de opgivet at spille deres hjemmekampe i Champions League.\nDe mangler stadig at spille hele otte kampe i turneringen, og de skal spilles inden for bare 18 dage. Det er ikke sikkert, at de kan nå at få afviklet alle kampe, men de vil forsøge at spille flest mulige.\n- Der sker det, at vi rejser tidligt i næste uge og spiller fem-seks kampe på udebane. Først i Frankrig og så i Budapest. Så har vi foreslået at spille flere kampe i de områder, siger træner Ole Gustav Gjekstad.\nElverum ligger næstsidst i deres Champions League-pulje og har alvorligt brug for point, hvis de skal gøre sig forhåbninger om videre avancement i turneringen.\nVipers ligger nummer fem i deres pulje, hvor også Team Esbjerg er med, og de har også brug for point for at være sikker på at komme videre i turneringen.\nOver to millioner danskere så med på TV 2\nMikkel Hansen forklarer fejlen, der undrer eksperterne


Egaa Engsø (Risskov, Danmark) - anmeldelser - Tripadvisor\nFerie i RisskovHoteller i RisskovBed and Breakfasts i RisskovPakkerejser til RisskovFlyrejser til RisskovRestauranter i RisskovAktiviteter i RisskovShopping i RisskovBilleder af RisskovKort over Risskov\nAlle hoteller i RisskovTilbud på hoteller i RisskovEfter hoteltypeI nærheden af vartegnI nærheden af togstationerI nærheden af lufthavneI nærheden af uddannelsessteder\nHoteller i nærheden af Egaa EngsøHoteller i nærheden af Risskov KirkeHoteller i nærheden af Vejlby KirkeHoteller i nærheden af Ellevang KirkeHoteller i nærheden af Åkrogen StrandHoteller i nærheden af GratiakirkenHoteller i nærheden af Pavillonnen\nHoteller i nærheden af Vestre Strandballe StationHoteller i nærheden af Torsøvej StationHoteller i nærheden af Østbanetorvet StationHoteller i nærheden af Hovmarken StationHoteller i nærheden af Lystrup StationHoteller i nærheden af Skødstrup StationHoteller i nærheden af Hjortshøj StationHoteller i nærheden af Hornslet StationHoteller i nærheden af Løgten StationHoteller i nærheden af Mørke Station\nAlle aktiviteter i RisskovMest søgt efter i RisskovNatur og parker i RisskovPopulære kategorier for RisskovAktiviteter i nærheden af Egaa Engsø\nLegepladser i RisskovStrande i RisskovVandområder i Risskov\nSeværdigheder og vartegn i RisskovUdendørs aktiviteter i RisskovSjov og leg i RisskovShopping i Risskov\nHistoriske steder i RisskovMonumenter og statuer i RisskovUdkigssteder i RisskovKirker og katedraler i Risskov\nStrande i RisskovAndre udendørs aktiviteter i Risskov\nSpecial- og gavebutikker i Risskov\nEscapist AarhusDen Gamle ByEllevang KirkeBotanisk Have og VæksthuseneAarhus DomkirkeLatin QuarterMuseum OvartaciØst for ParadisMøllestienEgå KirkeVejlby KirkeBrainEscapeEscape FactoryAarhus UniversitetAarhus Boulders\nEgaa Engsø anmeldelser, Risskov\nNr. 1 aktivitet ud af 13 aktiviteter i Risskov\nGodt sted at løbe eller til en gåtur. Flot fugleliv - medbring kamera og madpakke. Ca 5 km søen rundt. Undervejs er der et fint shelterområde og et fugletårn.\n“Vi kan godt li' Aarhus Kommune, når de laver sådan noget for skattekronerne”\nPRAGTFULDT - en fin gåtur rundt om. Det var mig, der for få år siden, forpagtede området bag fugletårnet og havde 3 smukke islændere.\nViengevej 7, Risskov, Århus 8240 Danmark\n2 km$$-$$$ • Japansk • Sushi\n2.1 km$$-$$$ • Fransk • Europæisk • Dansk\n2 km$$-$$$ • Italiensk • Middelhavsområdet • Græsk\n2 km$$-$$$ • Italiensk • Pizza\nOkkels is Risskov\n210 inden for 10 km\nÅrhus, Danmark252 bidrag\nVi kan godt li' Aarhus Kommune, når de laver sådan noget for skattekronerne\nPRAGTFULDT - en fin gåtur rundt om.\nDet var mig, der for få år siden, forpagtede området bag fugletårnet og havde 3 smukke islændere.\nSkøn tur om søen\nTuren rund om søen er skøn og i forskelligt terræn. Kan anbefales både som løberute og udflugtstur med familien.\nVi ynder en tur rundt om søen og er rigtig glade for, at der nu er opsat flere bænke til småpauser, for ikke alle har kondition til at vandre 5,3 km. i et stræk :))\nSkøn tur rundt om søen.\nEn fin tur rundt om søen og skønt for fugle elskere. Man skal lige vende sig til motorvejen et lille stykke, men ellers en dejlig tur. Besøg shelter parken eller se på havørnene. Der er et stort fugleliv.\nEn tur rundt om søen i Februar, hvor vandet står højt er en oplevelse. På turen rundt om søen er der mange oplysende plancher om planter og dyreliv ved søen. Når man går langs motorvejen overdøver larmen fra bilerne, fuglenes sang.\nEngsøen er et naturskønt område som er rigt på fugleliv. Der er en godt anlagt sti hele vejen rundt. Personligt fortrækker jeg at gå venstre om fra parkeringspladsen. Denne del virker mere tæt på natur.\nLystrup, Danmark220 bidrag\nGod kombination af muligheden for at få motion og en god naturoplelvelse samtidig\nGod kombination af muligheden for at få motion og en god naturoplelvelse samtidig. Mange vandfugle og ofte ser jeg havørnen være på jagt når jeg tager turen rundt om søen (5 km)\nLystrup, Danmark662 bidrag\nJeg cykler ved Engsøen hver dag. Det er en god start på dagen. Der er et mangfoldigt dyreliv med bla ynglende havørne. Men stedet er et besøg værd uanset årstid.\nEn daglig gave til sjælen\nHar fornøjelsen at cykle omkring søen til og fra jobbet. Især morgenerne er en daglig gave, hvadenten søen ligger spejlblank eller der er lidt mere bevægelse i vandet. Fantastisk at følge sommerens udvikling gennem ynglefuglene, der starter med små gæslinger/ællinger/svaneunger til de nu efterhånden meget aktive teenage fugle. Nyder dufte og stilheden. Løbere og andet godtfolk med lyd i ørene skal dog lære enten at holde sig på gangstien og holde udkik efter cyklisterne. Vi er mange der kører frisk til og trafikken kan være tæt midt og sidst på eftermiddagen.


Hvorfor taler min nye kæreste om sin eks? - single.dk\nFøles det, som om samtalen går i ring, fordi din nye kæreste (nærmest uanset emne) ender med at nævne sin eks? – Nå, køber du bland-selv-slik? Min eks hadede det… – Min tidligere kæreste strøg altid sine skjorter – Da jeg var gift, gjorde vi altid ditten og datten… Noget er totalt no-go. Som sex. Heller ikke noget med at sammenligne. Hverken krop, kløgt eller kompetencer. Men ellers? Er det i orden, at tale om eks’en? Og hvorfor egentlig gøre det?\nLæs også: Gør du altid lige det, du har lyst til?\nOk eller kikset\nOm det er okay eller kikset, afhænger selvfølgelig primært af situationen – og omfanget. Hvis din nye kæreste har børn og et godt forhold til børnenes anden forælder, hvad kan man så andet end at være glad på alles vegne? Eller hvis det er flere år siden, din kæreste og eks’en indså, at de ikke var et lidenskabeligt par, men de har bevaret et solidt venskab? Nogle mennesker opretholder en tæt kontakt til eks-svigerfamilien, og det kan også være alt fra sært til helt fint.\nMen henvisninger til eks’en er alt andet lige et tydeligt tegn på, at han eller hun fortsat fylder meget i din kærestes hoved. Og hvem ved, hvor vedkommende også har en plads?\nOrd skaber billeder. Når din kæreste taler om sin eks, får du så let som ingenting forestillinger om dem sammen, og det er sædvanligvis ikke særlig rart. Ikke engang selvom det, du hører, ikke kun er lovord. Det hænder jo også, at årsagen til al den snak om og fokus på eks’en skyldes bitterhed, såret forfængelighed, eller ligefrem vrede.\nEt almindeligt børneudtryk lød engang: – Det, du siger, er du selv! Hvis du siger, jeg er dum, kan du selv være det! Udtrykket er tankevækkende, for det, vi siger, er netop med til at blive vores virkelighed, og hvis du taler grimt om din eks, eller din nye kæreste taler grimt om sin, ja så er sandsynligheden, at det falder tilbage på afsenderen.\nHvis din kæreste uophørligt har nævnt sin eks, kan du vælge at spørge lige ud: – Vil du hellere være sammen med ham/hende end med mig? Alt efter den reaktion, du får, må du så beslutte dig til, om du vil bryde op – eller blive. Du kan også med diplomati og et glimt i øjet konstatere, at nu har du altså hørt rigeligt om den tidligere ridder eller prinsesse – og om det var muligt at blive i nutiden frem for at dvæle ved fortiden?\nOg hvis det modsatte er tilfældet? At den nye kæreste kategorisk nægter at tale om sin eks? Er hans/hendes hjerte i virkeligheden knust i tusinde stykker? Eller ligger der noget skummelt i fortiden? Var eks’en berømt eller berygtet? Ingen information er omtrent lige så utrygt som for meget information.\nForelskelse er ikke for tøsedrenge\nVælger du trygheden i stedet for at gå på eventyr? Vover du smerten? Psyko- og parterapeut Mads Vang Christensen serverer oplagte pointer, hvis du ikke er dér, hvor du gerne vil være.\nEr betingelsesløs kærlighed fis i en hornlygte?\n– Et parforhold er aldrig uden betingelser, konstaterer sexolog Kathrin Gramsch, som hjælper singler og par til at forandre kærlighedslivet, seksualiteten og selvbilledet til det bedre. – Men man skal være parat til at være lidt modig.


Per Avlastenok | Version2\nKommentar til CFCS: Vi er i dialog med teleselskaber om brug af Huawei-udstyr Fredag, 23. februar 2018 - 12:27\nSikkerhed findes ikke, eller....?\nUanset hvor meget sikkerhed der tilføres på teknologien, vil der altid være mulighed for at den brydes. Det som der den ene dag betragtes som 100% sikkerhed, vil måske næste dag være gennemhullet som en si. Det er skruen uden ende. Så godt som dagligt har Pentagon haft besøg, trods at det skulle ...\nKommentar til Programmering i skolen deler eksperter: Skal der kode på skemaet? Fredag, 16. februar 2018 - 13:46\nJeg arbejder selv i IT-verdenen og har været der i snart 20 år og programmering stifter jeg overhovedet ikke bekendtskab med. I dag er det fortsat en meget lille del af befolkningen som programmerer. Hovedparten af befolkningen er brugere og det vil sikkert også være sådan i fremtiden. Jeg er hel...\nKommentar til Periodekort til rejsekort lanceret i al stilhed: Du skal kun checke ind i bussen Torsdag, 13. oktober 2016 - 12:18\nHvorfor gør man ikke hele det offentlige transportnet gratis ? Jeg er sikker på at der ville være flere som benyttede sig af det og at det ville hjælpe på den massive privat-trafik. Lad alle skatteborgere betale en %-sats i skat af deres indkomst, før skat, så er jeg ret sikker på at det kunne lø...\nKommentar til Microsoft udgiver ultra-langsommelig Windows10-opdatering Søndag, 22. november 2015 - 13:18\nRe: Tåbelige MS\nJa det er jo korrekt, men så kan jeg også ofre over 2K for en windows 10 :-) Det er jo dejligt at man skal betale mere for at få mindre :-)\nKommentar til Microsoft udgiver ultra-langsommelig Windows10-opdatering Fredag, 20. november 2015 - 22:22\nHvorfor holder MS sig ikke til kun at sørge for sikkerhedsopdateringer, i stedet for at fylde en masse skrammel ind i folks pc'er ? - De kunne i det mindste sætte disse ekstra "gadges" så brugerne selv kunne vælge at hente dem.\nKommentar til Milliardambition i Tyskland: 50Mb net til alle om 2,5 år Onsdag, 9. september 2015 - 15:54\nDe har jo råbt højt i mange år, i de forskellige regeringer, Vi skal være i front i DK mht internetdækning. Intet er sket, de overlader det til elselskaberne at lægge fiber. Så vidt jeg ved, har regeringen i Australien betalt for fiberen i hele landet. Mener også at Østrig eller også er det Schwe...\nKommentar til TDC: Danskerne er ligeglade med fiber Fredag, 7. december 2012 - 21:17\nTDC snyder danskerne\nLæs denne artikel, vi kunne lære noget i DK.:http://www.danskenergi.dk/Aktuelt/Arkiv/2011/Maj/11_05_31B.aspx\nKommentar til Mozilla laver Firefox med Bing som standard Fredag, 28. oktober 2011 - 13:16\nVi er mange som kæmper for at få fjernet Bing fra vores browser, så at der er nogen som bruger den må skyldes uvidenhed.


Jens Jefsen trio og Allan Mortensen - Safeticket\n13.04.2016 kl. 19:30 Medborgerhuset Toftebjerg, Them\nDet gamle samarbejde er genopstået og har allerede spillet adskillige koncerter sammen, blandt andet på det legendariske jazzhus Montmartre og på jazzfestivalen i Århus. – "Vi har fundet sammen om at spille gode kendte pop/soul-sange i mere jazzet udgave, da min trio faktisk mest har nutidig jazzobservans", skriver Jens Jefsen. Derfor hedder konceptet: En soulsanger i en jazztrio.\nJens Jefsen hører til blandt eliten af danske jazzbassister og har gennem mange år vundet anerkendelse for sit lyriske og lydhøre spil, som er bredt funderet i en personlig stil, der altid tager godt vare om musikken. Jefsen har i 70erne haft mange opgaver med herboende og gæstespillende amerikanske jazzmusikere. Er i dag aktiv musiker med Povl Dissing/Benny Andersen, Jens Jefsen Trio og Kvartet, og Jens Jefsen New Group. I nye konstellaktioner med den i New York boende danske saxofonist Stephan Kammerer.\nAllan Mortensen – er opvokset i Århus – har været aktiv på den danske musik- og teaterscene i over 35 år. En af de mest markante danske stemmer indenfor R&B.\nVar i 1969-70 frontfigur i Holger Laumanns soulgruppe “Tears”, hvor også bassisten Jens Jefsen medvirkede.\nI 1971 flyttede Allan Mortensen til København og blev forsanger i rockgruppen “Rainbow Band” / “Midnight Sun”.\nI 1972 fik han sit store folkelige gennembrud som Judas i rockoperaen “Jesus Christ Superstar”.\nDet førte til en masse hovedroller i musicals , soloplader , shows , TV og radio . Allan Mortensen synger med lige stor fornøjelse både “Musikalske venner”, “Voldsom volvo”, Händel’s “Messias”, “Swingtime igen”, R&B og Soul…og jazz


Nu smelter VM-isen: Tager dage at pakke banen sammen | TV MIDTVEST\nNu smelter VM-isen: Tager dage at pakke banen sammen\nArbejdet med at fjerne ishockeybanen i Boxen begyndte i samme øjeblik, torsdagens sidste kvartfinale var spillet færdig.\nIshockeybanen i Boxen få øjeblikke før, håndværkere begyndte arbejdet med en pille den ned igen sent torsdag aften.\n18. maj 2018, kl. 03:51\nDer er blevet lagt is, skøjtet løs og lagt ny is igen og igen i Boxen i løbet af de seneste uger.\nMen klokken 22.57 torsdag aften var det slut. Istiden i Herning er forbi, og det markerede de østrigske isbane-eksperter fra firmaet AST ved at pille banen, der siden mesterskabets begyndelse har været epicentret for hele hockey-Danmarks opmærksomhed, ned.\nLæs også: Se Boxens forvandling til ishockeybane på 50 sekunder: - Det er overvældende\nEn operation, der har været nøje planlagt, fortæller venue manager, Frank Hyldgaard.\n- I første omgang lader arbejderne isen være indtil alt lyd og lys er pillet ned fra loftet. For når isen først er smeltet, er det ikke nemt at arbejde ude på ’gulvet’. Samtidig med arbejdet i loftet bliver plexiglasset rundt om banen skruet ned.\n- I nattetimerne bliver der så fyldt varm vand i rørene under isen i stedet for kølervæske, og så begynder banen lige så langsomt at smelte. Når banen er smeltet tilstrækkeligt, kan banderne, som er frosset ned i isen, fjernes, siger Frank Hyldgaard.\nDe iskolde rør blev natten til fredag fyldt med varm vand for at smelte banen.\nHåndværkerne gik hurtigt i gang med det enorme stykke arbejde torsdag aften.\nTV-kameraerne fjernes fra målene.\nPlexiglasset rundt om banen skrues ned.\nSnart er isunderlaget helt væk i Boxen.\nIsen, der har ligget i Boxen, har været kølet ned til seks minusgrader. Det har derfor krævet en indløbstemperatur på minus 12,5 grader for at holde overfladen kølig nok turneringen igennem.\n- Man kan egentlig sammenligne det lidt med gulvvarme. Bare omvendt, griner Frank Hyldgaard.\nTager dage at fjerne banen\nDet tog en lille uge at etablere banen op til verdensmesterskabet. Helt så lang tid tager det ikke at fjerne den igen, men arbejdet strækker sig alligevel helt ind i næste uge.\nFor det er et stort teknisk setup, der kræver mange timers arbejde at nå i mål med.\n- Fredag, lørdag og søndag bliver der arbejdet på at pille banen ned. Og på mandag bliver de sidste dele kørt væk, fortæller Frank Hyldgaard.\n- Det er ret krævende.\nDe to Zamboni-ismaskiner har sørget for sit sidste lag is i Boxen i denne omgang.\nOprydningsarbejdet foregår ikke kun med håndkraft.\nMåtte justere på forholdene i de første dage\nVenue manageren fortæller, at banen i det store billede har præsteret som forventet. Alligevel har arrangørerne måtte foretage små justeringer for at få det hele til at glide på højeste niveau.\n- De første tre-fire dage rettede vi nogle småting på ventilationsanlægget for at gøre forholdene optimale for banen. Der måtte helst ikke blæse luft direkte ned på isen, fordi den så i værste tilfælde ville kunne smelte. Banen blev lidt våd under Danmarks kamp i tirsdags, men det var ikke nogen katastrofe.\n- Vi har ikke hørt fra spillerne, at de har haft problemer med banen, så i den sammenhæng har vi taget intet nyt som godt nyt. Vi plejer i hvert fald nok at høre det, hvis der er noget, der skal laves om, så det har vi taget som gode tegn, lyder evalueringen fra Frank Hyldgaard.\nGulvet i Boxen har riste med afløbsrør, så smeltevandet kan sive ud i kloakken.\nVM-festen i Herning er forbi.


Silverlit Pokibot - Interaktiv Robot Legetøj Til Børn - Grøn → Køb billigt her - Gucca.dk\nPokibot savner en ny ven - er det dig? Denne interaktive Pokibot i grøn fra Silverlit er den perfekte lille bedste ven. Klap blot i dine hænder for at vække den og se dens ansigt lyse op! Du kan... Læs mere.\nPokibot savner en ny ven - er det dig? Denne interaktive Pokibot i grøn fra Silverlit er den perfekte lille bedste ven. Klap blot i dine hænder for at vække den og se dens ansigt lyse op! Du kan optage og afspille små beskeder med op til tre forskellige robotstemmer. Desuden kan Pokibot også interagere med andre robotter fra Silverlit (f.eks. Maze Breaker og Macrobot).\nPokibot er omkring 8 cm. i størrelse\nOnline handel skal være sikkert for brugerne. Vi vil derfor aldrig kompromittere sikkerheden. For at få den optimale garanti for sikkerheden ved online betaling, har vi opnået at få NETS til at godkende vores løsning for online betaling. Derfor er køb og betaling online helt sikkert hos Gucca.dk.\nGucca.dk giver 30 dages returret, helt uafhængig af hvilke typer varer du har købt hos os. Det betyder ganske enkelt, at hvis du fortryder købet, eller af andre årsager alligevel ikke ønsker varen, kan du sende din vare retur tilbage til os, og derefter sørger vi for, at dine penge bliver sendt tilbage til dig. Vi er selvfølgelig klar med svar og rådgivning, såfremt du ønsker at sende dit produkt retur.\nSom kunde hos Gucca, skal du naturligvis ikke vente for længe på din vare. Vi leverer hurtigt og sikkert. Hvis varen er på lager, modtager du den indenfor 1-2 hverdage. Husk, at du ved hvert enkelt produkt har mulighed for at følge nuværende lagerstatus. Har du spørgsmål til lagerstatus eller leveringstiden, så er det altid en god ide, at du ringer eller sender en e-mail til os.\nHandler du hos os, tilbyder vi dig at vælge mellem flere forskellige typer betalinger. Her bør du naturligvis benytte den betalingsmulighed, der passer bedst til dig. Lige meget hvilken betalingsmetode, du benytter - så kan du altid være tryg og sikker. Her kan du finde alle vores betalingsmuligheder. Husk på, at hvis du benytter kreditkort, trækkes pengene først den dag vi sender din vare.\nOpstår der problemer, eller har du spørgsmål i forbindelse med dit besøg på Gucca.dk, er du naturligvis altid velkommen til at skrive eller ringe til os. Vi besvarer e-mails og er ved telefonerne på hverdage mellem 10-15, og vi er altid parat på e-mail eller ved telefonen til at yde dig profressionel hjælp i godt humør og med et smil på læben.\nVi giver dig selvfølgelig mulighed for at spore din forsendelse hele vejen til du modtager den. Når du har fuldendt købet, kan du tilgå din personlige ordreside. På din ordreside kan du følge med i, hvornår vi sender din forsendelse. Du vil også modtage en mail med leveringsinformation i samme øjeblik, vi afsender din pakke.\nDin anmeldelse af Silverlit Pokibot - Interaktiv Robot Legetøj Til Børn - Grøn\nproduct_stock_yes product_offer_no product_preorder_no\tproduct_buyable_yes product_group_interaktiv path__forside path__legetøj path__interaktiv path__robot path__interaktiv path__robot path__silverlit path__silverlitpokibotinteraktivrobotlegetøjtilbørngrøn